Matematika je ljubav - Glas Podrinja\nUčenica Osnovne škole\nMatematika je ljubav\nMilica Tešić učenica šestog razreda Osnove škole „Janko Veselinović“ za matematiku kaže da je čista ljubav. U svom protfoliu brižljivo čuva priznanja i medalje sa takmičenja. Stidljivo govori o svom talentu, kao da je to nešto sasvim obično, nadarenost za matematiku.\n-Zabavno mi je da rešavam zadatke i da idem na takmičenja. Mislim da je matematika veoma korisna i da znanje mogu da primenim i na druge oblasti – ističe Milica.\nTalenat je kako kaže, nasledila rodutelja, ali je sama odabrala da se posveti ovoj nauci. Posebnu draž nose takmičenja na kojima ima priliku da upozna druge osnovce iz različitih delova Srbije. Nadmetanje nije presudno, već razmena iskustava i druženje.\n-Najlepši deo je kada razgovaramo posle takmičenja, upoznajemo se i sklapamo nova prijateljstva. Nije sve u rezultatima, ono što saznamo kroz druženje je mnogo važnije.\nU toku ove školske godine, Milica je osvojila čak četiri nagrade (2. Nagrada na državnom takmičenju iz matematike u Novoj Varoši, 2. nagrada na 41. državnom takmičenju iz fizike u Kladovu, 2. nagrada na republičkom finalu devete „Arhimedesove“ matematičke i internet Olimpijade u Beogradu, 3. Nagrada na Republičkom finalu iz 13. Dopisne matematičke olimpijade u Beogradu) i planira da nastavi niz, ali i održi prosek 5.00 u školi.


Obnovljena zgrada Prve osnovne škole u Užicu\nApril 12, 2016 April 12, 2016 Administrator 0 Comment ana i vlade divac, Prva osnovna skola\nObimnim radovima u okviru projekta ‘’Veliko srce’’ obnovljena je zgrada Prve osnovne škole Kralj Petar II, najstarije i najbrojnije osmoletke u Užicu, osnovane pre 132 godine koja sada ima oko 1.200 đaka. Renovirani su toaleti, obnovljene tri dotrajale školske učionice, postavljena nova ograda i uređen deo dvorišta škole. Ovaj projekat, vredan blizu šest miliona dinara, realizovali su ‘’Eurobanka’’ i Fondacija „Ana i Vlade Divac“ uz pomoć grada Užica.\n“U ime učenika, zaposlenih i roditelja Prve osnovne škole Kralj Petar II zahvaljujemo Fondaciji Divac, Eurobanci i gradu Užicu što su pomogli da se saniraju toaleti u našoj školi, postavi zaštitna ograda i kompletno renoviraju tri učionice. Ovo će boravak dece u našoj školi učiniti prijatnijim i unaprediti rad u ustanovi” – rekao je direktor ove škole Nikola Bacetić.\nGradonačelnik Užica Tihomir Petković napomenuo je da je učešće grada u projektu bilo 1,2 miliona dinara, te da je u saradnji sa Fondacijom Divac ovde realizovano nekoliko značajnih projekata. ’’Drago nam je što je fondacija zajedno sa Eurobankom u nama prepoznala partnera i svojom donacijom deci omogućila bolje i humanije uslove za školovanje i odrastanje. Posvećenost i odgovornost sa kojom se realizuju brojni projekti, usmereni prvenstveno prema onima koji pripadaju najosetljivijim kategorijama društva, treba da i drugima budu primer da čine dobro, jer to jeste najbolji deo svakog od nas” – rekao je Petković.\nNa svečanosti povodom završetka radova đake je pozdravila i Ana Divac, osnivač i predsednica Upravnog odbora Fondacije ‘’Ana i Vlade Divac’’. Po njenim rečima, „Veliko srce“ je sjajan primer kako fondacije i kompanije mogu da uspešnom saradnjom menjaju društvo na bolje, menjajući najpre uslove za kvalitetno odrastanje i obrazovanje naših najmlađih.\n← Za petinu više gostiju na Zlatiboru u ovoj godini\nDejan Petrović nezadovoljan humanošću Užičana →


Bivši gradonačelnik Bihaća Emdžad Galijašević uhapšen je jutros, navodno zbog malverzacija oko prodaje zemljišta JKP Komrad u središtu grada 2015.godine, u vrijeme kad je obnašao dužnost prvog čovjeka Gradske uprave Bihaća.\nPrema za sad dostupnim informacijama, uhapšen je i tadašnji direktor Komrada Hadis Jusić, predsjednik GO SDA Bihać i kandidat za Gradonačelnika Bihaća na izborima 2016.godine, nakon što je Galijašević to ljeto lišen slobode u aferi Sanny Boy.\nPrema nepotvrđenim informacijama, uhapšene su još dvije osobe iz Bihaća, inicijala A.D. i J.I.\nIz Tužiteljstva USK za sad nemaju komentara, a informaciju o Galijaševićevom hapšenju potvrdio je za FTV njegov odvjetnik Ilijaz Midžić koji je upravo na putu prema Bihaću.\nNovo hapšenje zbog izborne prevare\nPolicija Brčko distrikta je u naselju Boderište, pod nadzorom Tužilaštva, uhapsila osobu S.B. (57) zbog osnova sumnje da je počinila krivično djelo...\nUhapšen Zvorničanin zbog 2.100 paklica cigareta i duhana\nPripadnici Policijske uprave Zvornik uhapsili su Zvorničanina čiji su inicijali B.M. jer su, pretresom vozila i objekata koje koristi ovo lice, pronašli...\nUhapšen manijak u Prijedoru, skidao gaće i pokazivao spolni organ\nPripadnici Policijske uprave Prijedor jučer su izvršili kriminalističku obradu N.B . iz Prijedora zbog postojanja osnova sumnje da je počinio krivično djelo spolno uznemiravanje.


Miloš Stanić - Blic\nPrava letnji dan u Novom Sadu učinio je da se gosti Exita iz kampa i centra grada premeste na gradsku plažu Štrand.\nBAHATI ČELNICI ALIBUNARA Predsednik opštine je pravi lokalni šerif, a njegova pomoćnica ŠAMARALA MLADIĆA U DISKOTECI\nVesna Purić, odbornica u lokalnoj skupštini i desna ruka predsednika opštine Alibunar Predraga Belića Bakija, napala je nedavno jednog mladića u diskoteci u susednom Banatskom Karlovcu, saznaje „Blic“.\nKRATKI ŠORTSEVI I USKE MAJIČICE Atmosfera pred početak Exita je UZBUDLJIVA, pratite LIVE\nStrani turisti okupirali su centar Novog Sada, a mnogi su dobru zabavu potražili u novosadskim kafićima i pabovima u glavnoj ulici, gde su pre otvaranja kapija prvog dana Egzita dolazili ljudi sa svih strana sveta.\nZa ljubitelje misterije, tokom sva četiri dana trajanja festivala biće organizovane ture kroz katakombe.\nNastupom upečatljive pevačice LP, tradicionalnim vatrometom, a onda i prvim gostovanjem rep senzacije Migos, večeras počinje Exit. Prvi posetioci stigli su još u utorak, da zauzmu što bolje mesto u kampu.\n“SLUŠAO JE PRESUDU KAMENOG LICA, KAO ZOMBI” Porodica brutalno ubijene žene i ćerkice u šoku zbog reakcije MONSTRUMA IZ VETERNIKA\nArpad Sabo (31) osuđen je juče na maksimalnih 40 godina zatvora zbog toga što je zaklao suprugu Slavicu (24), a potom u kolevci usmrtio i četvoromesečnu ćerkicu Nikolinu u leto 2016. u Veterniku. Presudu je slušao kamenog lica, bez emocija.\nPRIZNAO DA JE ISKASAPIO ŽENU, ALI NE I ĆERKICU Monstrum neće da kaže da je bebi smrskao glavu, pa joj prerezao vrat\n"Ne želim i neću nikome odgovarati na pitanja. Ostajem pri onome što sam rekao da priznajem da sam ubio Slavicu, ali ne i Nikolinu", bilo je sve što je rekao na ponovljenom glavnom pretresu, monstrum Arpad Sabo (29), optužen za ubistvo supruge Slavice (24) i njihove četvoromesečne ćerkice Nikoline, u noći između 15. i 16. avgusta 2016. godine.\nGENEZA INVESTICIJE Umesto novog muzeja vrednog više miliona na istom mestu nići će KAFIĆ\nPlan da se u dvorištu kikindskog Narodnog muzeja dogradi aneks koji bi postao "Novi muzej" pojavio se pre osam godina. Od tada do danas, iskopani temelji su uništeni, a ogromni novac iz državne kase otišao je na razne planove i idejna rešenja, da bi se od svega odustalo, saznaje "Blic".\nSMRT DEČAKA (12) U JEZERU Drug ga gurnuo u vodu, a mlađi brat i komšija uzalud pokušavali da ga izvuku\nDečak M. R. (12) iz Melenaca utopio se u četvrtak po podne u Peskari, veštačkom jezeru iz kog se vadi pesak u tom mestu.\nStudenti Medicinskog fakulteta u Novom Sadu ponovo će moći na praktičnu nastavu u Kliničkom centru Vojvodine, posle kratkog prekida zbog spora oko naknada koje fakultet treba da plati.\nIako zvanično zatvorena, balkanska izbeglička ruta još funkcioniše, a put migranata i njihov način ulaska u zemlje Evopske unije se promenio, kao i cena koju krijumčarima plaćaju da pređu granicu.\nOvo vozilo je HIT U NOVOM SADU: Svi bi da se slikaju pored mašine od 600.000 EVRA\nNajskuplja, ali i najveća mašina na juče otvorenom Sajmu poljoprivrede u Novom Sadu je "Holmerova" samohodna vadilica šećerne repe, koja košta čak 600.000 evra.\nImala je račune za struju i po 400.000, za policiju je to bio znak da NEŠTO NIJE U REDU\nNovosađanka Bojana Ćorilić (23) je pravi dokaz da i posle najvećih tragedija i hoda na ivici između života i smrti čovek koji ima snage, koji je pozitivan i ne odustaje, može ponovo da se rodi.


Vreme 854 - Sefovi srpske diplomatije: Bezsmertno ime u vecitim knigami ostaviti doista mozete -->\nOd 77 ličnosti koje su do sada bile na čelu srpske (jugoslovenske) diplomatije, Nikola Pašić je najviše puta obavljao tu funkciju – objedinjenu s funkcijom predsednika vlade – ukupno 11, a Konstantin Koča Popović najduže – 12 godina, tri meseca i osam dana\nPovodom postavljenja za prvog ministra spoljnih poslova "vaskrsle srpske države" (termin Stojana Novakovića), vožd Karađorđe je profesoru Velike škole Mihailu Miljku Radonjiću izdao diplomu u kojoj je pisalo: "Uveritelnu nadeždu imam da ćete Vi ohotno prilikom ovom polzovati se, s kojom nebrojene Vaše zasluge za otečestvo u novom važnjejšem delu jošt množiti i tako bezsmertno Ime u večitim knigami ostaviti doista možete."\nIstu poruku može i budući premijer srpske vlade da uputi ličnosti koja će u njegovom kabinetu preuzeti funkciju ministra spoljnih poslova. Biće to, po redu, 78. šef srpske diplomatije, računajući i period "kada je naš državotvorni razvoj, osim srpske, imao još jednu nacionalnu komponentu – jugoslovensku" (Radoš Ljušić).\nProfesor istorije, geografije i nemačkog jezika na Velikoj školi u Beogradu Miljko Radonjić (rođen oko 1788. godine u Sremu, studirao prava ili filozofiju u Pešti), postavljen je za popečitelja (ministra) inostranih djela 4. februara 1811. godine i na toj dužnosti ostao do 25. decembra 1812. godine. Popečiteljsko mesto je napustio kao žrtva ruskih intriga protiv ljudi koji su školovani u Austriji. Posle pada ustanka (1813) odlazi u Trst, gde je narednih deset godina radio kao učitelj srpske dece i pratio razvoj srpskog pitanja, a pomaže i Vuku Karadžiću kao skupljač pretplate za njegovu Pjesmaricu. Umro je, najverovatnije od kolere, 17. decembra 1836. godine u Izmailu (Rumunija), gde se pred kraj života bavio trgovinom.\nDakle, od 1811. godine do danas bilo je 162 postavljenja za popečitelja (ministra) spoljnih (inostranih) poslova (djela, dela). Navedenu funkciju obavljalo je do sada 77 ličnosti.\nKaput svečane diplomatske uniforme Miroslava Protića, srpskog poslanika u Petrogradu 1878.\nPosle sloma Prvog srpskog ustanka tek je 1834. godine knez Miloš Obrenović, svojim državnopravnim aktivnostima, uspeo da obnovi vladu i u njoj funkciju popečitelja inostranih djela. U Kneževini Srbiji (1834–1882) u 31 vladi izvršeno je 35 postavljenja na tu funkciju, a obavljalo ju je 18 ličnosti. Najviše postavljenja u tom periodu imao je Jovan Ristić – ukupno šest, a najduže se na tom mestu zadržao Ilija Garašanin – šest godina, pet meseci i 26 dana. U navedenoj 31 vladi čak su 23 puta funkcije predsednika vlade i šefa diplomatije bile objedinjene.\nU Kraljevini Srbiji (1882–1918) u 50 vlada izvršeno je 51 postavljenje na funkciju ministra inostranih dela, a funkciju je obavljalo 23 ličnosti. Najviše postavljenja je imao Nikola Pašić – ukupno 11, koji je u tom periodu i najduže obavljao tu funkciju – deset godina, šest meseci i 15 dana. Od 23 mandata, koliko ih je imao kao premijer, Pašić je 11 puta imao objedinjene funkcije premijera i ministra inostranih dela (poslova). Inače, u 50 vlada Kraljevine Srbije, svaka druga je imala objedinjene funcije predsednika vlade i ministra inostranih dela (poslova).\nU periodu od 1918. do 2006. godine "jugoslovenske vlade bile u isto vreme i vlade srpskog naroda" (Radoš Ljušić), što se isto odnosilo i na Ministarstvo inostranih (spoljnih) poslova. U tom periodu, u 65 vlada (srpske vlade pod nemačkom okupacijom nisu imale resor spoljnih poslova) izvršeno je 71 postavljenje na funkciju ministra inostranih (spoljnih) poslova, a funkciju je obavljalo 37 ličnosti (26 Srba, šest Hrvata i po jedan Slovenac, Makedonac i Musliman). U navedenih 65 vlada, 12 puta su funkcije predsednika vlade i šefa diplomatije bile objedinjene. Najviše postavljenja je imao Vojislav Marinković – osam (između dva svetska rata), a najduže se na funkciji zadržao Konstantin Koča Popović, čiji je jedini mandat (15. januar 1953 – 23. april 1965) trajao 12 godina, tri meseca i osam dana. Koča Popović je ujedno i ličnost koja je od Miljka Radonjića do današnjeg ministra spoljnih poslova Vuka Draškovića najduže obavljala tu funkciju.


Svečanim programima u Novom Sadu obeležava se 25. novembar – Dan Vojvodine | Moja Vojvodina\nUpdated: 25 novembra, 2019\nPovodom 101. godišnjice od prisajedinjenja Vojvodine Kraljevini Srbiji, danas će ulaz na izložbu “Od sna do jave” u Muzeju prisajedinjenja biti besplatan.\nU Muzeju Vojvodine biće izvedena predstava “Velika narodna skupština u Novom Sadu 1918”.\nTakođe, Srpsko narodno pozorište organizuje Svečanu akademiju povodom 101. godišnjice prisajedinjenja Vojvodine. U okviru programa pod naslovom “Prisajedinjenje – drugi vek”, koja će se održati na sceni “Jovan Đorđević”, učestvovaće Hor i Orkestar Opere SNP-a.\nPrevious articleBiciklista poginuo na putu kod Bačke Topole\nNext articleDosadašnja odbornica Zelenih u Skupštini Novog Sada napušta tu partiju


Moda prevodi cveklu i pirinač iz prtljažnika u kabinu Škode! - Auto Republika\nČeška stručna štampa, ona koja se bavi nama omiljenom industrijom, prenosi da je prototip Octavije iskorišćen kako bi se predstavili rezultati razvoja održivih materijala koji ći biti upotrebljavani u budućnosti u novim automobilima s oznakama Škode, gde ćemo uskoro moći da viđamo i elemente izrađene od kokosovih vlakana.\nTema svakako nije nova, pa smo pre više od četiri godine s ushićenjem pisali o tome kako su konstruktori BMW-a i3 bili super pažljivi prema prirodi, pa omanji heč „napucali“ ekološki podobnim materijalima, dok je ovih dana temu aktuelizovao švedski Volvo, navodom da proteruje životinjsku kožu iz enterijera. Kako bilo, automobilska industrija praktično predstavlja refleksiju dešavanja u modnoj industriji gde je tokom prethodnih godina postalo prosto nekulturno na revijama koristiti odevne artikle izrađene od materijala koji spadaju u kategoriju neobnovljivih izvora.\nČesi su ovom prilikom iskoristili model Octavia kao demonstraciono vozilo koje prikazuje kako bi se novi materijali uklopili u stil putničke kabine, a na izvestan način se ovo može nazvati i „modiranjem“ Škode.\nNa modelu nedostaju pod i cela desna strana vozila, što je učinjeno kako bi se dozvolilo dizajnerima i konstruktorima da imaju potpuno neometen pogled na enterijer. Na taj način se razvojnom timu omogućava da provere kako se uklapaju novi materijali i koliko su oni prijatni na dodir, kao i to da li su odgovarajućeg oblika.\nUnutrašnji paneli na vratima i stubovima su izrađeni od tekstila utemeljenog na ukrasnoj travi, dok se kriške šećerne repe koriste na delovima vrata, ali i na instrumentacionoj tabli. Sudeći po izjavama predstavnika Škode, i cvekla se čini izuzetno pogodnim izvorom materijala, pa su kreatori koristili sve ove namirnice u izboru za najpodesnije materijale u kabini.\nAko ste se pitali odakle Škodi pristup takvim prirodnim materijalima, onda možemo da kažemo da proizvođač automobila dobija isporuke iz fabrike šećera Dobrovice, a koja radi u blizini sedišta konstruktora u Mladoj Boleslavi. „Na ovaj način se izbegava oslanjanje na kompleksne lance nabavke, a i optimizira se ugljenični otisak marke,“ piše u izjavi češke marke.\n„Ekološki ciljevi su nam znatno obuhvatniji od puke redukcije emisije štetnog ugljen-dioksida,“ naglašava Johanes Neft, član Upravnog odbora Škode zadužen za pitanja tehničkog razvoja.\n„Dosledno se oslanjamo na rezultate naših istraživanja u vezi s ekološki prihvatljivim materijalima. Na primer, trenutno razmatramo prikladnost oslanjanja na kokosova vlakna ili ljuske pirinča u kabini Škode sutrašnjice,” dodaje Neft.\ntags: ekološki materijali Škoda izdvojeno održivi materijali škoda\nprevious Maybach predstavio par jubilaraca u čast stogodišnjice\nnext Baterijski automobili nadmašili prodaju dizelaša u Evropi\nU Oktaviji je unutrašnjost stilski dosta bolje pogođena nego u Golfu koji je propast, blago rečeno.\nSve to lijepo izgleda dak se ne počne punit prljavštinom, poslije će svaka oktavija da ima vlastiti miris i baš će da se ulojavi.


Liveni teraco Beograd\nPostavljeno i obrađeno preko 40.000m2 kamenih površina.\nNajkvalitetniji prirodni kamen (teraco, granit, mermer..)\nMašine i alati najnovije tehnologije, visoka stručnost i iskustvo zaposlenih\nGlavna prednost MG KAMEN-a,\nu odnosu na konkurenciju na tržištu je naš stručni radni tim- manji smo, bolje organizovani i funkcionišemo kao vrlo uigran, koherentan tim. Konstantno motivišemo, neprekidno stručno usavršavamo, poboljšavamo standarde i socijalnu sigurnost svojih zaposlenih.\nVažna osobina prirodnog kamena je izdržljivost, a naš zadatak je da vam pokažemo pravu vrednost ovog materijala. Zahvaljujući njegovom atraktivnom izgledu pogodan je za radove na uredjenju enterijera i eksterijera i horizontalnih i vertikalnih površina (staze, stepenice, oblaganje zidova, ograde, šankove, kamine, fontane...i drugo).\nPosedujemo 12 mobilnih mašina za brušenje i poliranje kako podnih tako i zidnih površina. Takodje posedujemo 2 mobilne mašine za sečenje kamena sa sopstvenim rezervoarima za vodu\nOsavremenjavanjem proizvodnje, uvođenjem novih tehnologija, slobodno možemo reći da se sa svakim izazovom koji se pred nas postavlja uspešno nosimo. Preko 40.000m2 obrađenih i postavljenih kamenih površina i bezbroj zadovoljnih klijenata garant su da ćemo i vašem domu ili poslovnom prostoru podariti novi sjaj\ndizajn i razvoj: Zoran Urošević


Razvoj bezbednosne kulture mladih – Ozon Media\nRazvoj bezbednosne kulture mladih\nSremska Mitrovica – Projekat pod nazivom “Bezbedno detinjstvo- razvoj bezbednosne kulture mladih”, koji se sprovodi u celom Sremu, od novembra će početi da se realizuje i u Sremskoj Mitrovici.\nProjekat se sprovodi kako bi se doprinelo razvoju bezbednog okruženja u kome bi deca bila zaštićena od svih oblika nasilja. Projekat sprovodi Policijska uprava Sremske Mitrovice, u saradnji sa osnovnim školama u celom Sremu.\nCilj ovog projekta je da policijski službenici, kroz opredeljene teme, “Upoznajmo Policiju”, “Sprečimo vršnjačko nasilje”, “U začaranom krugu droge i alkohola” i “Bezbedio učešće dece u saobraćaju”, predstave učenicima petog razreda osnovnih škola rizike i pretnje koji ugorožavaju njihovu bezbednost, načine prevencije i veštine ostvarivanja bezbednosne samozaštite.\nOvo je treća godina za redom kako mitrovačka Policijska uprava sprovodi ovaj projekat, a policijski službenici koji su osposobljeni za rad sa maloleticima držaće, tokom tri nedelje, tri školska časa na pomenute teme, kako bi se preventivno delovalo.\nJedna od škola koja od početka učestvuje u ovom programu je i Osnovna škola “Triva Vitasović Lebarnik” iz Laćarka. Kako kažu u ovoj školi, veoma su zadovoljni radom službenika Policijske uprave u približvanju rada Policije maloletnim građanima, jer su im, kroz predavanja i radionice, približili različite teme.\nOve godine će, tokom realizovanja projekta “Bezbedno detinjstvo – razvoj bezbednosne kulture mladih”, akcenat biti stavljen na pojavu oblika vršnjačkog nasilja, na to kako da se porodice i škole ujedine u suzbijanju ovog problema, ali i o tome kako da se deca sama zaštite i sklone od nasilničkih situacija.\nInformatizacija bolnice pri kraju\nProcenjena šteta na infrastrukturu u opštini Sremska Mitrovica\n04.06.2014. Ozon Komentari su isključeni na Procenjena šteta na infrastrukturu u opštini Sremska Mitrovica\nDržava kreće u naplatu poreza od stanodavaca\n14.07.2016. Ozon Komentari su isključeni na Država kreće u naplatu poreza od stanodavaca\nNovogodišnji vašar u osnovnoj školi „Slobodan Bajić Paja“\n23.12.2014. Ozon Komentari su isključeni na Novogodišnji vašar u osnovnoj školi „Slobodan Bajić Paja“


Salkić i Ramić da se izvine što su podizali međunacionalne tenzije | Palelive.com\nPočetna Regija Rogatica Salkić i Ramić da se izvine što su podizali međunacionalne tenzije\nSalkić i Ramić da se izvine što su podizali međunacionalne tenzije\nROGATICA – Opštinska boračka organizacija Rogatice očekuje od bošnjačkih političara da se izvine građanima Rogatice, javnosti Republike Srpske i cijele BiH jer su, zloupotrebljavajući krivično djelo počinjeno u rogatičkom selu Kukavice, podizali međunacionalne tenzije.\nIz Boračke organizacije Rogatica ističu da se po ko zna koji put potvrdilo da pojedini bošnjački političari unaprijed okrivljuju Srbe za krivična djela koja su počinili pripadnici njihovog naroda.\n“Stvarni počinilac krivičnog djela u Kukavicama – Ermin Pavica inspirisan niskim pobudama, lažno je tvrdio da su mu upućivane prijetnje zasnovane na međunacionalnoj netoleranciji i ugrožavanju bezbjednosti povratnika i time je nanio ogromnu štetu dobrim međunacionalnim odnosima u Rogatici i šire”, navode iz Boračke organizacije.\nIz ove organizacije očekuju od nadležnih organa da, prilikom izricanja kazne, u obzir uzmu i izazivanje vjerske i nacionane netrpeljivosti koje je Pavica počinio, vjerovatno iz koristoljublja.\nBoračka organizacija Rogatica uputila je zahvalnost Ministarstvu unutrašnjih poslova Srpske, Policijskoj upravi Istočno Sarajevo i Policijskog stanici Rogatica na efikasnom radu na otkrivanju izvršioca i rasvjetljavanju krivičnih djela upućivanje prijetnji i paljenje motornog vozila i pomoćnog objekta u selu Kukavice.\nIz ove organizacije najoštrije osuđuju ishitrene, neodmjerene i nedobronamjerne izjave potpredsjednika Republike Srpske Ramiza Salkića, potpredsjednika Vijeća naroda Keme Čamdžije, federalnog ministra izbjeglica i raseljenih lica Edina Ramića i ostalih zvaničnika Srpske, Federacije BiH i BiH koji su pokušali zloupotrijebiti krivično djelo u Kukavicama za sticanje jeftinih političkih poena u svom nacionalnom korpusu.\n“Od Salkića, Čamdžije, Ramića i svih drugih političara koji su nedostojno reagovali u bezbjednosno osjetljivoj situaciji u Kukavicama, očekujemo da upute javno izvinjenje građanima Rogatice, javnosti Republike Srpske i cijele BiH, jer su nas neopravdano uznemiravali podizanjem međunacionalnih tenzija”, navode iz Boračke organizacije Rogatica.\nIz ove organizacije ističu da su političari, koji su posjetili počinioca krivičnog djela i dali mu podršku i pomoć, prejudicirali kvalifikaciju djela i počinioce.\n“Takvim ponašanjem pokazali su da su neodgovorni, nespremni da sagledavaju društvene probleme u svoj njihovoj složenosti, fokusirani isključivo na sitan, lični politički profit, bez obzira na to koliko on ozbiljne posljedice može imati po zajednicu i odnose u njoj”, navodi se u saopštenju.\nČak i da je bilo međunacionalne “vatre” u krivičnim djelima u Kukavicama, navode iz Boračke organizacije Rogatica, odgovorni političari morali su da je preveniraju da se ne proširuje, a ne da je gase polivanjem benzinom.\n“Još jednom se pokazalo da su takozvani `obični ljudi` mnogo odgovorniji od političara, spremniji na toleranciju, bolji prema svojim komšijama i povjerljiviji prema institucijama sistema, a da su zlonamjerni političari ti od kojih prijeti realna opasnost i miru i zajedničkom životu”, navodi se u saopštenju.\nIz Policijske uprave Istočno Sarajevo ranije je saopšteno da su Okružnom javnom tužilaštvu dostavili izvještaj protiv lica čiji su inicijali E.P. /29/ iz Rogatice zbog sumnje da je počinio više krivičnih djela kojima je izazvao strah, uznemirenost i osjećaj ugroženosti na nacionalnoj osnovi.\nNa osnovu preduzetih operativno-taktičkih i istražnih mjera i radnji policijski službenici Uprave došli su do saznanja da je E.P. u mobilni aparat vlasništvo F.P. ubacio sim karticu i sebi poslao poruke prijetećeg sadržaja, te da je zapalio putničko motorno vozilo “golf dva”, koje koristi, kao i pomoćni objekat.\nPrethodni članakPromovisan serijal knjiga “Kosingas” i “Miloš Obilić”\nNaredni članakOdržana humanitarna priredba povodom Dana volontera


Ukradeno 16 pečenih prasadi i jagnjadi\nBeta\t 10. januara 2016. 11:10\nPečenjari “Uranak-Elez” iz Gornjeg Milaniovca ukraden je kombi u kome se nalazilo 13 pečenih prasića i tri jagnjeta, a isporuka je bila spremljena za kupce u Beogradu, saopštila je policija.\nOva pečenjara ima svoju prodavnicu na Zelenom vencu i pečeni prasići i jaganjci dopremljeni su u subotu oko osam časova “pikapom”, na kome je vidno bio ispisan naziv, kako bi kupci blagovremeno preuzeli pečenje.\nVlasnik pečenjare Dejan Jevtović (40) za agenciju Beta je izjavio da je radnik parkirao vozilo ispred prodavnice, pri čemu nije uzeo ključeve, i izašao da se preobuče kako bi izneo pečenu prasad i jagnjad.\n“Posle tri-četiri minuta se pojavio ispred prodavnice ali nigde nije bilo vozila, jer su lopovi uspeli da ga pokrenu i odu u nepoznatom pravcu a da niko od kupaca niti prolaznika ništa nije video”, kaže Jevtović.\nOn ističe da je ukupna šteta oko 5.000 evra jer samo vozilo vredi polovinu ove sume.\nOva pečenjara godinama priprema pečenje za svoju prodavnicu u Beogradu i to svako jutro transportuje na Zeleni venac, jer je sva roba unapred naručena.


Vreme je za oporavak privrede: Putin izdao nove naloge Vladi - Sputnjik Srbija\n05:53 27 Septembar 2020\n10:46 11.05.2020 (osveženo 11:15 11.05.2020) Preuzmite kraći link\nPredsednik Rusije Vladimir Putin naložio je Vladi da do 1. juna predstavi nacionalni akcioni plan za obnovu ekonomije.\nVladimir Putin je naložio Ministarstvu zdravlja da zajedno sa ruskom službom za fitosanitarni nadzor "Rosoboroneksport", na bazi informacija koje su dobijene praćanjem situacije sa Kovid-19, koriguju mere za borbu protiv infekcije, navodi se na sajtu Kremlja.\nOsim toga, Putin je naložio Vladi i radnoj grupi Državnog saveta da do 12. maja pripreme preporuke za fazno ukidanje ograničenja u regionima, uvedene zbog pandemije. Do 20. maja Vlada i Ministarstvo za vanredne situacije treba da pripreme predlog za otvaranje mobilnih bolnica.\nRuski lider je naložio da se podrže socijalno orjentisane nevladine organizacije u visiniod 3 milijarde rubalja, kao što se to radi sa malim i srednjim biznisom.\nOsim toga, ruski regioni bi trebali da dobiju kredite iz budžete, sa povratkom u decembru 2020. godine.


UIS suorganizator Međunarodne konferencije "Agrotehnologije XXI vijeka" |\nStart / NIR Vijesti / UIS suorganizator Međunarodne konferencije „Agrotehnologije XXI vijeka“\nUIS suorganizator Međunarodne konferencije „Agrotehnologije XXI vijeka“\nUniverzitet u Istočnom Sarajevu je suorganizator Međunarodne konferencije „Agrotehnologije XXI vijeka“ koja će se održati od 16. do 18. oktobra na Državnom agrarno-tehničkom univerzitetu u Permu u Rusiji, a biće posvećena stogodišnjem agrarnom obrazovanju u Uralu.\nProfesori Univerziteta u Istočnom Sarajevu aktivno su uklјučeni u organizaciju ove konferencije kroz organizacioni i naučni odbor.\nTeme ovogodišnje konferencije su iz različitih oblasti uklјučujući polјoprivredu i proizvodnju bilјaka, ekologiju, šumarstvo, humanističke nauke, oblast veterinarske medicine, ekonomije, arhitekture itd.\nSvi zainteresovani profesori i studenti doktorskih studija Univerziteta u Istočnom Sarajevu koji žele da učestvuju u radu Međunarodne konferencije „Agrotehnologije XXI vijeka“ potrebno je da dostave radove, na ruskom ili engleskom jeziku, do 1. jula 2018. godine.\nАгротехнологии XXI (Пермь, Россия)\nAgrotechnologies XXI (Perm, Russia)\nPrethodna Studentski festival klasične muzike „Orfej“\nSljedeća Promocija Takmičenja za najbolјu tehnološku inovaciju


novak djokovic vesti korona virus goran ivanisevic pozitivan\nIvanišević je bio u Zadru, gde je otkazano finale turnira kada je ustanovljeno da je bugarski as Grigor Dimitrov inficiran.\nZbog toga se za titulu nisu borili Đoković i Rubljov, a potom je ustanovljeno još u samom hrvatskom gradu da su pozitivni i tamošnji reprezentativac Borna Ćorić, te kondicioni treneri Dimitrova i Noleta.\nNovak Đoković je uradio test po dolasku u Beograd, gde je ustanovljeno da su on i supruga takođe inficirani, a sada je to potvrdio i sam Ivanišević.\n"Nažalost, nakon dva negativna testa u poslednjih 10 dana, upravo sam saznao rezultate današnjeg, trećeg testa i on je pozitivan na Covid-19. Osećam se dobro i nemam nikakvih simptoma. Želim da obavestim sve koji su bili u kontaktu sa mnom na činjenicu da sam Covid-pozitivan i zamolim ih da preduzmu sve potrebne korake da zaštite sebe i svoje bližnje", poručio je Goran Ivanišević na Instagramu.\n"Ja nastavljam s ranije započetom samoizolacijom. Želim svim zaraženima što skoriji oporavak".\nVideo: Džumhur stao u odbranu Novaka Đokovića.\n"DA SE NOVAK TAMO POJAVIO I ZARAZIO... RAZAPELI BISTE GA" Teniski bloger o lošem tretmanu Đokovića ima u medijima /FOTO/


Nole savladao Monaka u egzibicionom meču na turniru „Kojong klasik“ – Novak Đoković\nNole savladao Monaka u egzibicionom meču na turniru „Kojong klasik“\nTenis\t09. 01. 2014.\nU sklopu priprema za prvi Gren Slem sezone, Australijen Open, Novak je učestvovao na egzibicionom turniru „Kojong klasik“ u Melburnu.\nU svom poslednjem pripremnom meču pred Otvoreno prvenstvo Australije, drugi teniser sveta savladao je 42. igrača ATP liste, Argentinca Huana Monaka rezultatom 7:5, 6:1.\nU prvom setu Novak je propustio nekoliko prilika da stekne prednost, da bi Monaku konačno oduzeo servis u 12. gemu i tako izbegao taj brejk. U drugom setu Novak je demonstrirao vrhunsku igru i snažnim udarcima sa osnovne linije držao je protivnika daleko van terena.\nKomentatori nisu propustili da istaknu da je Novak mnogo više nego do sada izlazio na mrežu i završavao poene posle dve-tri razmene udaraca.\n„Kasno sam završio sezonu zbog finalnog duela Dejvis kupa između Srbije i Češke. Ipak, želeo sam da odigram još neki meč pre početka Australian Opena sledeće nedelje“, izjavio je Nole nakon pobede nad Monakom.\nMeč je sa tribina posmatrao i novi Novakov trener, Boris Beker.\n„Iskreno se nadam da će mi Boris doneti psihološku prednost, pošto je on u stanju da prepozna situacije sa kojima se vrhunski igrači suočavaju na Gren Slem turnirima, očekivanja i pritiske koje imaju u ključnim trenucima. Nadam se da ćemo na tome raditi i popraviti stvari, baš kao i par elemenata u mojoj igri poput servisa“, zaključio je Novak.\nFotografije: Getty Images/AFP\negzibicioni turnir, Kojong klasik, Melburn


Tanjug 28. septembra 2021. 20:49\nVAŠINGTON – Neposredno pred odlazak u Bosnu i Hercegovinu američki izaslanik za izbornu reformu u BiH Metju Palmer izjavio je da će SAD pomoći u postizanju dogovora, ali i da političari u BiH treba da budu spremni na kompromise i teške odluke.\nPalmer je za Glas Amerike izjavio da SAD u BiH žele da vide određene promene Ustava koje bi uklonile etničke prefikse sa izbora za Predsedništvo i za Dom naroda Federacije, zatim izbornu reformu u skladu sa preporukama OSCE, GRECO i međunarodnih sudova, a da uz sve to bude zadovoljen princip „jedna zemlja, dva entiteta, tri konstitutivna naroda“.\nPalmer je dve godine bio na poziciji specijanog predstavnika za Zapadni Balkan, a sada je zadužen za izbornu reformu u BiH.\n„Vidimo priliku da se u narednim mesecima u BiH postigne dogovor, da političko vođstvo podrži kompromise potrebne za sprovođenje ograničenih ciljanih ustavnih promena i izbornih reformi koje će pomoći BiH da krene napred na svom evropskom putu, promovisati transparentnost i odgovornost u demokratskom procesu“, kazao je Palmer.\nOn je dodao da državni sekretar Entoni Blinken „razume da ovde postoji prilika.“\n„Blinken je na ovome direktno angažovan sa kolektivnim Predsedništvom u BiH i zamolio me je da ostanem angažovan po ovom pitanju. Radim partnerski sa ambasadorom Eriko Nelsonom, našim timom u Sarajevu, kao i sa predstavnicima EU na postizanju tog cilja“, dodao je.\nOn kaže da su SAD vrlo uključene u celo pitanje.\n„Naglasio bih da SAD ili EU u zbiru nisu ti koji treba da utvrde kompromise i naprave teške izbore koji su neophodni. Politički lideri u BiH treba to da učine. Ali mi ćemo tu biti kao partneri, kao prijatelji, kao zagovornici da pokušamo da pomognemo u podsticanju ovih reformi i da strane pomeramo ka postizanju dogovora“, poručcio je Palmer.


Priznanje Teodori Manić – Kik boks savez Srbije\nKik boks savez Srbije > Vesti > 2014 > Priznanje Teodori Manić\n25. decembra 2014.\t2014, Vesti\nFakultet za sport i fizičko vaspitanje u Beogradu i ovog decembra je proglasio najuspešnije sportiste-studente ovog fakulteta u godini na izmaku. Za najbolju sportistkinju izabrana je Teodora Manić, reprezentativka Srbije u kik boksu, član KBK “Pan džim”.\n– Veoma sa srećna zbog ovog izbora. Priznanje mi mnogo znači i pravi je način da se završi ova, za mene veoma uspešna godina. Nadam se da ću i u narednom periodu svojim radom i rezultatima na nabolji način predstavljati naš Fakultet i ponovo biti kandidat za najuspešniju – prokomentarisala je Teodora Manić.\nPodsetimo, Teodora Manić je u ovoj godini osvojila zlatnu medalju na Evropskom kupu “Serbia open”, kao i srebrnu medalju na Evropskom prvenstvu u Bilbau (Španija). Trenutno je druga godina akademskih studija na Fakultetu sporta i fizičkog vaspitanja u Beogradu.\nPriznanje Teodori uručio je dr Vladimir Koprivica, dekan Fakulteta za sport i fizičko vaspitanje u Beogradu.


Đurić: Albanski političari pokušavaju da zauzmu opštine na sjeveru Kosova – Borba\nDirektor Kancelarije za KiM Marko Ðurić poručio je pred izbore za gradonačelnike četiri opštine na sjeveru KiM koji će biti održani sjutra, da je ideja albanskih političara u Prištini da kroz izborni proces pokušaju da “zauzmu” opštine na sjeveru Kosova i Metohije.\n– Albanski političari u Prištini su veoma nervozni i njihova ideja je da pokušaju da glasačkim listićima osvoje sjever KiM, da time što bi na neki način omeli izborni proces ili proturili svoje kandidate, pa su kandidovali albanske kandidate u sredinama gdje ubjedljivu većinu čine Srbi, pokušaju da zauzmu opštine na sjeveru KiM – rekao je Ðurić gostujući na televiziji O2.\nKako je rekao, albanski političari u Prištini su se najprije nadali da se Srbi neće odazvati ovim izborima i da će njihovi kandidati “glatko da ušetaju” u srpske institucije i zauzmu opštine na sjeveru KiM.\n– Kada smo mi rekli “možete i sto puta da sazivate izbore, nas 100 puta neće mrzeti da branimo naše kućne pragove i da se borimo za ono što je naše na KiM” onda su krenuli sa kampanjom zastrašivanja i pritisaka na srpske političke predstavnike – rekao je direktor Kancelarije za KiM.\n– Na sjeveru KiM isključivo mogu biti policajci srpske nacionalnosti, jer više od 95 odsto stanovništva koje tamo živi su Srbi i po svim sporazumima i relevantnim međunarodnim dokumentima isključivo, proporcionalno stanovništvu na sjeveru KiM, može da bude i policijska struktura. Dakle, ovo je direktno kršenje svega toga – rekao je Ðurić.\nPozvao je Srbe na KiM na pokažu maksimalnu mudrost i suzdržanost i dodao da naše ljude niko neće zastrašiti i odvratiti od toga da se bore za svoje.\n– Oni znaju koliko su izbori u nedelju važni, da to nisu partijski izbori na kojima se nadmećemo oko toga ko nam je više simpatičan, a ko manje. To su izbori na kojima mi čuvamo srpski karakter sjevera KiM i zato još jednom pozivam sve naše sunarodnike na KiM da izađu na te izbore – dodao je on.


Dogovor sa „Tenisom“ krajem septembra › Made-in-Germany.rs\nDo kraja septembra u Srbiju će doći Klemens Tenis, vlasnik najveće mesne industrije u Evropi, nemačke kompanije „Tenis“, kako bi sklopio finalni dogovor oko investicije u Srbiji.\nKako navode „Večernje novosti“, dogovor je postignut u četvrtak, tokom jednodnevne posete premijera Srbije Aleksandra Vučića Nemačkoj i sastanka sa Klemensom Tenisom.\nVučić je nakon sastanka sa nemačkim mesnim magnatom poručio da će prisustvo kompanije Tenis u Srbiji promeniti kulturu poslovanja. Po pisanju Novosti, prvih pet objekata nemačkog investitora trebalo bi da budu izgrađeni u Plandištu, Sečnju, Odžacima, Čalmi i Apatinu.\nU Srbiji su pripeme za ulaganja Tenisa počele još u decembru 2014. godine, a u aprilu 2015. je potpisan memorandum o razumevanju između kompanije Tenis i Republike Srbije, kojim je opisan projekat ulaganja u srpsku mesnu industriju.\nU memorandumu se navodi da je Tenis zainteresovan za izgradnju do 20 tehnološki najsavremenijih farmi svinja u Srbiji, pri čemu će svaka od njih imati kapacitet od 2.500 krmača, a isporučivaće 65.000 tovljenika godišnje. Nemačka investicija bi približno iznosila oko 21 milion eura po farmi, od kojih bi se svaka prostirala na oko 15 hektara građevinskog zemljišta i 3.000 hektara poljoprivrednog zemljišta, datog u dugoročni zakup.\nPo proceni kompanije Tenis, investicija u Srbiji bi bila isplativa sa najmanje 10 farmi svinja.\nPotpisan Memorandum sa nemačkim „Tenisom“\nNemačka zadržava uravnotežen budžet do 2020.


Peru: protesti naterali premijera na ostavku\nVesti Novi Sad - Tue, 24/07/2012 - 13:12\nVostok.rs: 24.07.2012. -\nPredsednik Perua Olanta Umala, u ponedeljak je smenio premijera i pet ministara usled nasilnih protesta u zemlji. Novi šef vlade će biti bivši ministar pravde, ranije poznat kao aktivista za ljudska prava, Huan Himenez. On će na funkciji premijera naslediti Oskara Valdesa, koji je kritikovan zbog oštrih mera protiv demonstranata.\nUčesnici protesta traže zaustavljanje izgradnji novih rudnika u jednom regionu zemlje. Prema rečima meštana, ovaj projekat, vredan oko 5 milijardi dolara, lišiće ih izvora vode.\nVesti Novi Sad - Tue, 24/07/2012 - 13:11\nS media: Predsednica Kosova Atifete Jahjaga i predsednik Srbije Tomislav Nikolić imaće susret u septembru u okviru zasedanja Generalne skupštine Ujedinjenih nacija, prenosi prištinski dnevnik "Ekspres".\nIzvori lista navode da su obe strane spremne za susret, ali da imaju određene uslove.\nNikolićev savetnik je rekao da će predsednik Srbije razgovarati sa Jahjagom kada budu ispunjeni određeni uslovi, ali nije precizirao o kakvim se uslovima radi.\nIstovremeno, savetnici Jahjage kazali su da je ona spremna da razgovara sa svakim ako je to u interesu Kosova, ali samo u svojstvu predsednice Republike Kosova.\nIz DS-a prešao u URS\nVesti Novi Sad - Tue, 24/07/2012 - 12:50\nBKTV News: Nenad Kitanović, poslanik sa liste “Izbor za bolji život” Demokratske stranke, pristupio URS-u. Kitanović uveren da samo jaki regioni mogu dovesti do jake Srbije.\nPoslanik Nenad Kitanović iz Doljevca, izabran na listi “Izbor za bolji život” Demokratske stranke pristupio je Ujedinjenim regionima Srbije, saopšteno je URS.\nPored članstva u Ujedinjenim regionima Srbije, Kitanović je pristupio i poslaničkoj grupi URS koja sada ima 15 poslanika u Narodnoj skupštini.\nURS je na izborima osvojio 16 mandata u Skupštini, ali su dva poslanika Maje Gojković prišla listi “Izbor za bolji život”.\nNenad Kitanović se, kako se tvrdi...\nVesti Novi Sad - Tue, 24/07/2012 - 12:42\nRTV Pink: Poslanik liste ''Za bolji život" prešao u URS. . . Narodni poslanik Nenad Kitanović iz Doljevca, koji je izabran na listi ''Za bolji život", pristupio je danas Ujedinjenim regionima Srbije, saopsteno je iz te stranke. ....\nResori drugačijeg „kroja”\nVesti Novi Sad - Tue, 24/07/2012 - 12:41\nPolitika: Neki su sada posve novi, drugi su formirani za poslove koji dosad nisu spajani, a retki su oni treći, „klasični”, kakve smo, zapravo, do sada viđali u ranijim ministarskim kabinetima\nNova vlada, sa Ivicom Dačićem na čelu, koja će ukupno imati 19 članova, a 17 ministarstava, po broju ljudi biće ista kao prva vlada Vojislava Koštunice, formirana marta 2004. godine.\nTakozvana druga Koštuničina vlada, izabrana maja 2007. imala je 25 članova, a 22 ministarstva. Odlazeća vlada, obrazovana jula 2008, koju predvodi Mirko Cvetković, bila je u trenutku svog formiranja najbrojnija, sa 27 članova kabineta, odnosno 24 ministarstva.\nNova vlada će za razliku od prve i druge Koštuničine vlade,...\nPredsednica Kosova Atifete Jahjaga i predsednik Srbije Tomislav Nikolić imaće susret u septembru u okviru zasedanja Generalne skupštine Ujedinjenih nacija, prenosi prištinski dnevnik "Ekspres".\nIstovremeno, savetnici Jahjage kazali su da je ona spremna da razgovara sa svakim ako je to u interesu Kosova, ali samo u svojstvu predsednice Republike Kosova....\nVesti Novi Sad - Tue, 24/07/2012 - 11:11\nAkter: Predsednici Srbije i Kosova Tomislav Nikolić i Atifete Jahjaga razgovaraće u septembru u sedištu Ujedinjenih nacija, tvrdi prištinski list "Ekspres"...\nSlovenija preti blokiranjem članstva Hrvatske u EU\nVesti Novi Sad - Tue, 24/07/2012 - 11:08\nEurActiv Srbija: Slovenija bi mogla blokirati članstvo Hrvatske u EU ukoliko se "dijalogom" dve strane ne reši problem štednih uloga hrvatskih državljana u Ljubljanskoj banci. Kako je 23. jula u Briselu rekao šef slovenačke diplomatije Karl Erjavec taj problem bi trebalo da bude rešen pre nego što ugovor o članstvu Hrvatske s EU dodje na ratifikaciju u slovenački parlament. Blokiranje pristupanja EU zbog bilateralnih problema nije redak slučaj u evropskim integracijama, a Slovenija je već tokom pregovora Hrvatske o članstvu blokirala taj proces dok nije rešen spor dve zemlje oko granice. Srbija se već suočila...\nVesti Novi Sad - Tue, 24/07/2012 - 11:07\nS media: Poslanik Nenad Kitanović iz Doljevca, izabran na listi "Za evropsku Srbiju" Demokratske stranke pristupio je danas Ujedinjenim regionima Srbije, saopšteno je iz URS-a.\nURS je na izborima osvojio 16 mandata u Skupštini, ali su dva poslanika Maje Gojković prišla listi "Za evropsku Srbiju".\nNenad Kitanović se, kako se tvrdi u URS-u, pridružio Ujedinjenim regionima Srbije uveren da samo jaki regioni mogu dovesti do jake Srbije.\n"URS je na delu pokazao da svi ljudi i svi regioni treba da imaju jednaku šansu, a Doljevac i Južna...\nNVO traže od Nikolića da obezbedi učešće žena u Vladi\nVesti Novi Sad - Tue, 24/07/2012 - 11:05\nNaDlanu.com: BEOGRAD, 24. jula 2012. (Beta) - Nekoliko destina nevladinih organizacija zatražile su u utorak od predsednika Srbije Tomislava Nikolića da ne potpiše Zakon o ministarstvima i dopune Zakona o Vladi ukoliko nema mehanizma kojim će se obezbediti da u njoj bude minimum 30 odsto žena.\nBEOGRAD, 24. jula 2012. (Beta) - Nekoliko destina nevladinih organizacija zatražile su u utorak od predsednika Srbije Tomislava Nikolića da ne potpiše Zakon o ministarstvima i dopune Zakona o Vladi ukoliko nema mehanizma kojim će se obezbediti da u njoj bude minimum 30 odsto žena."Predsednik Nikolić je direktno izabran od gradjanki i gradjana Srbije sa obećanjem da će biti predsednik svih gradjana, a ne političke partije. Mi...\nVesti Novi Sad - Tue, 24/07/2012 - 11:00\nLider Srpske napredne stranke Aleksandar Vučić ocenio je danas da je, u susret nastavku pregovora o pitanju Kosova i Metohije, potrebno precizno utvrditi šta ko smatra paralelnim institucijama, ali i ispuniti preuzete obaveze.\n"Određene stvari koje je prethodna vlada dogovorila moraćemo da ispunimo. A nije ih lako ispuniti. Da je bilo lako, oni bi to uradili. Oni su neke stvari obećali da bi dobili podršku za izbore, a onda ništa nisu ispunili" rekao je Vučić.\nOn je naglasio da se postignuti dogovori moraju ispuniti:\n"Mi moramo to da ispunimo zato što je to obaveza države, a država ne počinje i ne...\nBlic: Poslanik Nenad Kitanović iz Doljevca, izabran na listi "Za evropsku Srbiju" Demokratske stranke pristupio je danas Ujedinjenim regionima Srbije, saopšteno je iz URS-a.\n"URS je na delu pokazao da svi ljudi i...\nVučić: Utvrditi šta ko smatra paralelnim institucijama\nVesti Novi Sad - Tue, 24/07/2012 - 10:43\nS media: Lider Srpske napredne stranke Aleksandar Vučić ocenio je danas da je, u susret nastavku pregovora o pitanju Kosova i Metohije, potrebno precizno utvrditi šta ko smatra paralelnim institucijama, ali i ispuniti preuzete obaveze.\n"Mi moramo to da ispunimo zato što je to obaveza države, a država ne počinje i ne završava...\nVesti Novi Sad - Tue, 24/07/2012 - 10:21\nTelegraf.rs: "Čekamo da se formira nova Vlada Srbije, a onda ćemo kontaktirati obe strane kako bismo se dogovorili o modalitetima nastavka dijaloga", navode u EU...\nVesti Novi Sad - Tue, 24/07/2012 - 10:12\nGlas javnosti: BEOGRAD - Skupština Srbije raspravljaće danas, dan nakon što je do kraja konstituisana, o predlogu zakona o ministarstvima i predloženim izmenama zakona o vladi i o osnovama uređenja službi bezbednosti Republike Srbije. Početak sednice je zakazan za 15.30 sati, a iz SNS je stigao predlog da parlamentarci o tim aktima raspravljaju u objedinjenom načelnom pretresu. Usvajanje zakona o ministarstvima i izmena Zakona o vladi uslov je za početak procesa izbora nove vlade....\nVesti Novi Sad - Tue, 24/07/2012 - 09:42\nGlas javnosti: BEOGRAD - Predsednik Skupštine Srbije Nebojša Stefanović održaće danas konsultacije sa predstavnicima poslaničkih klubova, na kojima će se razgovarati o rukovođenju skupštinskim odborima. Skupština Srbije juče je formirala 19 skupštinskih odbora, kao i Odbor za prava deteta, koji će funkcionisati kao posebno radno telo....\nGlas javnosti: BEOGRAD - Nekoliko desetina nevladinih organizacija zatražile su danas od predsednika Srbije Tomislava Nikolića da ne potpiše Zakon o ministarstvima i dopune Zakona o Vladi ukoliko nema mehanizma kojim će se obezbediti da u njoj bude minimum 30 odsto žena....\nDanas o izmenama zakona o Vladi, ministarstvima i službama\nVesti Novi Sad - Tue, 24/07/2012 - 09:40\nBlic: Skupština Srbije danas će na vanrednoj sednici razmatrati izmene zakona o vladi, ministarstvima i o uredjenju službi bezbednosti.\nSednica je sazvana na zahtev 130 poslanika nove vladajuće većine koju čine koalicije oko Srpske napredne stranke, Socijalističke partije Srbije i Ujedinjenih regiona Srbije.\nNova vlada mandatara Ivice Dačića trebala bi da bude izabrana do kraja sedmice. Vlada će imati 17 ministarstava i 19 članova....\nBlic: Funkcionerka URS-a i kandidat za mesto ministra regionalnog razvoja i lokalne samouprave Verica Kalanović izjavila je danas da će država obezbediti pare za plate i penzije do kraja godine, kao i da veruje da će novi parlament raditi kvalitetno i u mirnoj atmosferi.\n"Država će obezbediti pare za plate i penzije do kraja godine i nećemo ući u krizu, a već 2013. godine radićemo na održivosti sistema, smanjenju deficita, povećanju prihoda", rekla je Kalanović.\nKomentarišući najavu da para za plate i penzije ima do avgusta ona je istakla da je hrabrost uhvatiti se...\nVesti Novi Sad - Tue, 24/07/2012 - 09:22\nAkter: Skupština će danas raspravljati o predlogu Zakona o ministarstvima i predloženim izmenama Zakona o vladi i o osnovama uređenja službi bezbednosti Republike Srbije...


Počelo veliko foto-takmičenje Vikimedijine zajednice RS - Istok\nPočelo veliko foto-takmičenje Vikimedijine zajednice RS\nFoto-konkurs “Tragom duše 2020”, koji se sprovodi u organizaciji Wikimedijine zajednice Republike Srpske i koji predstavlja jedno od najvećih foto-takmičenja ikada organizovanih na ovim prostorima, počeo je u vikendu iza nas i trajaće sve do 30. septembra tekuće godine.\n“Tragom duše 2020”, kako saopštava Wikimedijina zajednica Republike Srpske, fotografsko je takmičenje tematski usmjereno ka prikupljanju fotografija prirodnih i nepokretnih kulturno-istorijskih dobara Republike Srpske.\n“Tokom avgusta i septembra učesnici će imati priliku da pošalju svoje fotografije i nadmeću se za vrijedne nagrade. Ukupan nagradni fond iznosi 2.400 KM. Žiri sastavljen od stručnjaka iz relevantnih oblasti izabraće 20 najboljih autorskih fotografija u dvije kategorije, prirodna dobra i nepokretna kulturna dobra, koje će javnosti biti predstavljene u drugoj polovini oktobra 2020. godine”, saopštili su organizatori ovog foto-konkursa.\nKako se dalje navodi u saopštenju prvih šest fotografija, po tri iz obje kategorije, dobiće novčanu nagradu.\n“Cilj konkursa je podsticanje učesnika da svojim fotografijama doprinesu popularizaciji prirodnih i kulturnih dobara Republike Srpske, kao i unapređenju dostupnosti riznice kulturnog i istorijskog nasljeđa zemlje na internetu. Fotografije će biti objavljene na Wikimedijinoj ostavi, pod uslovima slobodne ‘Creative Commons’ licence, čime će se pridružiti konceptu otvorenog i slobodnog znanja”, navode organizatori dodajući da se projekat realizuje pod pokroviteljstvom Zadužbine Wikimedije (Wikimedia Foundation).\nOgranizatori navode i da je “Tragom duše” foto-takmičenje otvoreno za svakoga; ne postoje ograničenja u pogledu broja poslatih fotografija – takmičari se čak ohrabruju da pošalju što veći broj fotografija. Navode i da je potrebno da fotografija predstavlja detalj, dio ili cjelinu kulturnog ili prirodnog dobra.\nPojedine dionice i dalje neprohodne zbog izlijevanja vode na kolovoz\nZbog izlijevanja vode na kolovoz i dalje se ne saobraća putnim pravcima Podgrab-Jahorina u mjestu Lisovići, na izlazu iz Maglaja prema Zavidovićima i Visoko-Ilijaš u ... Read More\nPoslijepodne padavine, temperatura do 13 stepeni\nU Republici Srpskoj i Federaciji BiH FBiH/ danas će biti pretežno oblačno vrijeme, poslije podne sa kišom i temperaturom od sedam do 11, na jugu ... Read More\nZbog izlijevanja vode na kolovoz i dalje je obustavljen saobraćaj na dionici magistralnog puta Rajlovac – Vogošća, kao i na regionalnom putu Visoko- Ilijaš (u ... Read More\nNEWER POST10 minuta slobode: 103.000 fantoma (VIDEO)\nOLDER POSTSokočanka Milica Radović: Odbojka je moj život


Povećan nivo korupcije u zdravstvu – Nadlanu.com\nPovećan nivo korupcije u zdravstvu\nBEOGRAD, 2. decembra 2010. (Beta) – Predstavnici udruženja lekara "Doktori protiv korupcije" i pacijenata "Zdravlje" ukazali su u četvrtak da je korupcija u zdravstvu Srbije višestruko povećana u poslednjih godinu dana i da je opalo povrenje građana u institucije Evropske unije zbog lošeg sprovođenja projekata Ministarstva zdravlja koje finansira EU.\nBEOGRAD, 2. decembra 2010. (Beta) – Predstavnici udruženja lekara “Doktori protiv korupcije” i pacijenata “Zdravlje” ukazali su u četvrtak da je korupcija u zdravstvu Srbije višestruko povećana u poslednjih godinu dana i da je opalo povrenje građana u institucije Evropske unije zbog lošeg sprovođenja projekata Ministarstva zdravlja koje finansira EU.\nNa okruglom stolu “Projekti u zdravstvu finansirani od EU – kako konačno postići ciljeve?” predstavnica udruženja lekara Dragana Jovanović je navela da je prosečan iznos mita koji su primili lekari u oktobru prošle godine bio 164 evra, a istog meseca ove godine 255 evra.\n“Percepcija, ali i iskustvo građana o korupciji u zdravstvu je višestruko poraslo u poslednjoj godini”, kazala je Jovanovićeva, koja je i bivša sekretarka za zdravstvo Beograda i direktorka Instituta za plućne bolesti Kliničkog centra Srbije.\nMiroslav Petrović iz udruženja pacijenata “Zdravlje” je istakao da je u Srbiji pacijentima sa malignim oboljenjima koji se stavljaju na listu čekanja na zračenje uskraćeno pravo na život. “Projekti finansirani od EU nisu uspešni čim imamo tolike liste čekanja na zračenja, kao i u drugim oblastima lečenja”, ocenio je on.


Na severu Iraka pronađena je masovna grobnica u kojoj su, kako se veruje, pokopana tela više od stotinak ljudi koje su ubili ekstremisti Islamske države pre nekoliko godina.\nGrobnica je pronađena u ponedeljak u selu Humejdat zapadno od Mosula, šest godina pošto je Islamska država proglasila kalifat koji se protezao od istoka Sirije do severa i zapada Iraka.\nForenzičari su počeli istragu, ali je epidemija korona virusa zaustavila iskopavanja, rekli su zvaničnici u Mosulu za AP.\nIdentifikacija nije sprovedena, ali se pretpostavlja da je reč o šiitskim osuđenicima koje su pripadnici Islamske države izveli iz lokalnog zatvora i ubili nedugo pošto su zauzeli Mosul u junu 2014. godine.\nDžihadisti Islamske države ubili su do 600 zatvorenika, uglavnom šiita.\nVideo: Iranski projektil pao blizu kurdskog grada u Iraku\nIranski projektil pao blizu kurdskog grada u Iraku


Home Magazin Na današnji dan Dogodilo se na današnji dan – 2. januar\nDrugi dan nove godine 1492. godine najveće veselje bilo je u Španiji, gdje su kralj Ferdinand II i kraljica Isabella postali suvereni na cjelokupnom teritoriju, preuzevši zadnje maursko uporište koje im je predao Muhamed XI, arapski lider na Iberskom poluostrvu.\nPočetak prošlog vijeka obilježio je rusko-japanski konflikt, koji je završen upravo na današnji dan 1905. godine, kao dalekoistočni uvod u Prvi svjetski rat i promjene u ruskom sistemu. No, strahote su se nastavile i nakon završetka rata, kada je u SAD eskaliralo rasno motivirano nasilje. Sve veća uloga Afroamerikanaca u svakodnevnom životu Amerike nije se svidjela većinskom bijelom stanovništvu, koje je spalilo do temelja prvi gradić potpuno naseljen Afroamerikancima, Rosewood na Floridi.\nPočetak svemirskih letova dogodio se već u pedesetim godinama prošlog vijeka, da bi američke frustracije bile dovedene do usijanja kad su Rusi na današnji dan 1959. godine lansirali Mechtu, poznatu i kao Luna 1, prvi svemirski brod koji je proletio kraj Mjeseca i ušao u orbitu oko Sunca.\nPrethodni postDogodilo se na današnji dan – 1. januar\nSledeći postRuska radio-stanica – i dalje jedna od najvećih misterija svijeta\nRedakcija Portala - March 9, 2015 0\nNapoléon Bonaparte 1796. godine oženio je svoju prvu suprugu Joséphine de Beauharnais koja je, postavši francuska carica, bila baka Napoleona III., prabaka švedskih i...


Bio je neuhvatljiv na svom debiju na Banovom brdu - alo.rs\n"OSTVARUJEM DEČAČKE SNOVE" Bio je neuhvatljiv na svom debiju na Banovom brdu\nAUTOR: Zvanični sajt/M.D DATUM I VREME: 16.02.2020. 15:21\nŽeljko Gavrić je odlične partije sa priprema ponovio i na debiju protiv Čukaričkog. Bio je neuhvatljiv za Ćirkovića i odbranu ekipe sa Banovog brda, driblinzima i igrom dizao je na noge navijače koji su ga u 77. minutu, kada je napuštao teren, ispratili ovacijama.\nŽeljko Gavrić, Foto: FK Crvena zvezda\nUtakmica sa Vojvodinom sledeći je izazov crveno-belih momaka, a krilni igrač istakao je da bi mu bila velika čast ukoliko bi imao priliku da debituje i na domaćem terenu.\nGovorio je igrač rođen 2000. godine i o uspehu omladinske selekcije koju čeka duel sa Midtjilandom u osmini finala Lige šampiona za mlade.\n- Ispratio sam svaku utakmicu naših omladinaca. Ostvarili su fenomenalan uspeh samim prolaskom u baraž. U grupi su pokazali koliko su dobra ekipa, kao i da mogu da se suprotstave i najvećim timovima Evrope. Uskoro ih očekuje i utakmica osmine finala, verujem da su zadovoljni žrebom i da su već započeli pripreme za tu utakmicu. Ponosan sam na njihove rezultate, koji su samo jedan od dokaza da Crvene zvezda ima fenomenalnu Omladinsku školu i svetlu budućnost – istakao je Gavrić.


NSinfo: Za nasilje dece u školi roditelji krivično odgovaraju\nZa nasilje dece u školi roditelji krivično odgovaraju\nKazne za roditelje već postoje ako ne upisu dete u skolu, ili ga ne odvedu na pripremni predškolski program\nZa roditelje čije dete maltretira vršnjake u školi, narušava ugled i čast drugog učenika ili nastavnika nacrt Zakona o osnovama sistema obrazovanja i vaspitanja predviđa novčane kazne od 30.000 do 100.000 dinara. Roditelji će, ukoliko ove odredbe budu usvojene, osetiti na “novčaniku” i ako ne upišu dete na vreme u predškolski program ili školu, ali i ako u roku od osam dana ne opravdaju izostanke iz škole. Predviđena novčana kazna za to je od 5.000 do 100.000 dinara.\nZa teže prekršaje deteta u školi, radna verzija nacrta Zakona predvidela je za roditelje prekršajnu ili krivičnu odgovornost. U težu povredu obaveza učenika spadaju uništavanje, prepravka ili dopisivanje podataka u evidenciji koju vodi škola, prepravka ili dopisivanje podataka u javnoj ispravi koju izdaje škola, uništavanje ili krađa imovine škole.\n- Ovim nacrtom očigledno je izvršeno preciziranje svega onoga što već postoji, na sličan način kao sto smo mi u Nacrt Aleksinog zakona naveli.- kaže docentkinja na Pravnom fakultetu dr Dragana Ćorić, koja je sa svojim timom sastavila “Aleksin zakon”, čiji se elementi sada nalaze u Nacrtu zakona o osnovama sistema obrazovanja i vaspitanja. - Kazne za roditelje već postoje ako ne upisu dete u skolu, ili ga ne odvedu na pripremni predškolski program, kao i praksa da roditelj može da bude kažnjen ako u roku od osam dana od dana prestanka okolnosti koje su dovele do izostanka deteta ne dovede dete.\nOno što je novo jesu kažne za teže povrede obaveza učenika, među kojima je i tajno snimanje telefonom i varanje na testovima.\n- Novina je uvođenje prekršajne i krivične odgovornosti za decu koja čine nepodopštine, pri čemu je do sada postojala samo obligaciona, odnosno mogućnost naknade štete izražene u novcu od strane roditelja. Od obaveze plaćanja mogli su da se izuzmu ako su lošeg imovinskog stanja.\nOno što se od ovog zakona očekuje jeste dosledna primena. Drugim rečima, ako se i dalje ignorišu priprećene kazne i pronalaze načini da se ne kažnjavaju roditelji dece odgovorne za teže povrede obaveza, i ovaj zakon biće mrtvo slovo na papiru.\n- Drago mi je da se u Zakonu stalo na novčanim kaznama za roditelje, jer to jeste u ovoj fazi i stanju svesti društva koje imamo jedini lek za disciplinovanje roditelja – kaže dr Ćorić. – Oni moraju da se podsete da su roditelji i odgovorni za svoje dete i ako je ono u školi, i da ne prebacuju na školu svoje roditeljske dužnosti. Vršnjačko nasilje postoji i moramo biti svesni toga da svaki, pa i najstroži zakon neće imati svoj legitimitet, ako se zaista i dosledno ne bude primenjivao – kaže dr Ćorić.\nTo sa druge strane, ne oslobađa odgovornosti nastavnike, kaže Ćorić, ističući da je Aleksin zakon pokušao da premosti jaz između haosa koji trenutno postoji i strogoće koja nikome ne prija. U toku su razgovori predstavnika Ministarstva prosvete s reprezentativnim sindikatima, koji imaju brojne zamerke na radnu verziju nacrta Zakona, a jedna od najvećih je što od početka nisu bili uključeni njegovu izradu.\n- Prosvetni radnici moraju da shvate da ovoj haj-tek generaciji ne mogu zavoditi disciplinu jedinicima, vikom, drekom kao sto su njihovi nastavnici radili i kako su njih učili – rekla je dr Dragana Ćorić. - Oni jesu odgovorni i treba da budu odgovorni za dete u školi u meri u kojoj ne reaguju da spreče nasilje ili da ga zaustave. Od kako je objavljen naš predlog u vidu Aleksinog zakona, od svih stavki bolela je jedino stavka koja se odnosila na gubljenje licence nastavnika koji usled svog nereagovanja dovede do teške telesne povrede ili smrti deteta. Takvo ponašanje motivisaće i druge učenike da se ponašaju kao nasilnici jer je nastavnik ne reaguje.\nKada se usaglasi tekst nacrta Zakona ide u javnu raspravu, pa tek onda u skupštinsku proceduru.\nizvor: dnevnik.rs, foto: ilustracija, Ben Schonewille/freedigitalphotos.net


Kako se medijska magla pretvarala u medijski mrak (3)\nKako se obrću velike pare u distribuciji filmskog i televizijskog programa, ko je kome koliko "došao", kakvi su klanovi u tom poslu stvoreni, kakve su veze političara i takozvanih televizijskih menadžera, koje agencije i preduzeća i danas učestvuju u tome...\nPiše: Dragana Radosavljević\nSrpskoj javnosti je skoro nepoznato da je, u trenutku kada je Fox televizija počela sa emitovanjem u Srbiji, postojao veliki broj zainteresovanih stranih kompanija spremnih da ulože ozbiljna sredstva u televizije u Srbiji.\nKao deo ispitivanja potencijalnog tržišta, naručeno je i istraživanje o stepenu korupcije na balkanskim televizijama. Iznenađenje, ali samo za strance, bilo je da su već prvi podaci ukazivali na to da je Srbija ubedljivo prva po korupciji na televizijama!\nPotencijalni ulagači su onda postali krajnje oprezni i uzdržani u daljim planovima, a ubrzo je stigao i podatak da je Fox televizija olakšana za 150.000 evra u tipično "srpskoj muvačini" sa naduvavanjem cena programa. Entuzijazam stranaca se izgubio i od toliko potrebnih investicija nije ostalo ništa.\nDa bi bilo jasnije, stranci koriste termin "korupcija na televiziji", mada to podrazumeva sve ono što se kod nas zove "zloupotreba službenog položaja u cilju sticanja lične dobiti" i dalja analiza će pokazati da su oni koji su se na ovaj način obogatili televizijski poslenici sa imenom i prezimenom, kao i da je posledica toga katastrofalan program na svim televizijama danas i u doglednoj prošlosti.\nSigurno prva velika i verovatno do danas neprevaziđena televizijska pljačka, počela je početkom devedesetih, kada je u tadašnju televiziju Beograd došao kadar iz Crvenke, Milorad Vučelić, koji je preko noći postao suvlasnik firme "Komuna", koja je oduvek bila vlasništvo Makse Ćatovića, i koja je postala koproducent najambicioznijeg filmskog projekta "Andergraund" Emira Nemanje Kusturice.\nU Skupštini Srbije je izglasan novi namet na brojilo za struju, tako da su građani plaćali snimanje filma koji je u doba najstrašnije krize i nemaštine koštao astronomskih milion maraka dnevno, bez obzira na to što je bilo dana kada se ništa nije radilo, ali se sve uredno plaćalo. Ipak, ne bi bilo strašno što je narod plaćao TV Beograd i TV Beograd snimao film, da na kraju na neki volšeban način vlasnik ovog filma nije bio ni TV Beograd ni narod nego Milorad Vučelić, koji je preko noći postao jedan od najbogatijih ljudi u Srbiji, zahvaljujući nekim mračnim ugovorima koji nikada nisu ugledali svetlost dana, pa je novac dobijen od građana preregistrovan u ličnu investiciju Milorada Vučelića.\nOd svih tih desetina miliona maraka RTS-u je ostalo samo pravo da može da emituje film "Andergraund" kad hoće, mada "Komuna" ima pravo da prodaje isti film kojoj hoće televiziji kod nas i u svetu i da taj prihod ne deli ni sa kim.\nNe može jeftino, mi hoćemo skupo!\nU siromašnim devedesetim godinama korupcija na televiziji je postojala skoro isključivo na TV Beograd i o tome može da posvedoči svaki filmski stvaralac koji je u to doba nešto snimao. Sistem je bio jednostavan: postojao je propis da je TV Beograd "dužna" da finansira svaki novi domaći film, ali je tu postojala začkoljica. Za sve što se ticalo finansiranja snimanja filmova u TV Beograd je bio zadužen dvojac Milovan Vitezović i Aleksandar Avramović, bliski saradnici pokojnog predsednika koji su imali prevashodni zadatak da TV Beograd bude u funkciji režima, pa su samim tim bili nedodirljivi.\nDogovor sa filmadžijama je uvek bio isti: "...dobićete novac od TV Beograd, kao i kamere i ostalu tehniku, ali na prvoj klapi filma daćete nam toliko i toliko maraka, a na polovini snimanja još toliko", sve to u kešu, i tu nije bilo diskusije.\nKada se u jednoj situaciji desilo da novac nije bio spreman kada je Avramović, koji je bio zadužen za ubiranje harača došao po njega već sutradan, sva oprema TV Beograd je bila povučena sa snimanja, sve dok se nije spremio novac.\nPošto su i Vitezović i Avramović bili Miloševićevi ljudi od poverenja, svi su ćutke plaćali i progovorili tek posle 5. oktobra. Devedesetih godina ni jedan jedini film za koji je TV Beograd bio koproducent nije bio snimljen, osim "Andergraunda" (koji je bio poseban Vučelićev dogovor), a da ovaj namet nije bio isplaćen do poslednje pare. Kolika je to ukupna cifra ne bi bilo nimalo lako izračunati.\nU to doba je sav strani program za TV Beograd kupovala marketinška služba i to takođe po ustaljenom sistemu: kada vlasnik nekog programa dođe na razgovor u Marketing TV Beograd tu obično bude prisutan i neki od filmskih urednika koji forme radi kaže svoje mišljenje o kvalitetu programa, i onda se razgovor završava. Obično isto popodne prodavcu programa se javlja neka nepoznata osoba koja kaže da taj program može da se proda samo preko njega i da će on da otkupi taj program po ceni koja je rečena u Marketingu TV Beograd. Kada se taj program proda posredniku, on pravi novi ugovor, ovog puta sa TV Beograd i prodaje najčešće po dvostrukoj ceni ono što je televizija mogla sama da kupi duplo jeftinije. Nije teško zaključiti ko je ovde delio profit.\nZa ilustraciju, kada je u jednom trenutku Julovski kadar bio na čelu Marketinga TV Beograd, toliko su se pročule njegove pljačke da je na direkciji JUL-a odlučeno da mu skrenu pažnju "da malo manje krade jer upada u oči". Najveći apsurd je bio kada je firma "Prava i Prevodi", koja distribuira odličan engleski program, pre svega humoristički, dečji i obrazovni, koji je za TV Beograd uvek bio neophodan, ponudio veliku listu naslova i rekao svoje cene, dobio je odgovor: "...Ovo ne može ovako, ovo je suviše jeftino!".\nJasno je bilo da ako bi se makar jednom nešto kupilo po realnim cenama, ceo posao sa "ugrađivanjem" bi propao. Nažalost, ovo je ostalo tako sve do danas. Naravno, "Prava i Prevodi" su istog dana dobili poziv od advokata Miljka Živojinovića koji je rekao da od direktne prodaje nema ništa.\nPlatite, inače će Miklja da vas maklja!\nPosle 5. oktobra se ništa nije bitno promenilo, osim što su drugi ljudi došli na mesta na kojima je ova pljačka na štetu televizije i gledalaca mogla da se nastavi. Svi glavni akteri iz devedesetih su ostali na malo promenjenim mestima, ali su i dalje vukli poteze iz senke. Primera radi, kada je predstavnik jedne od većih distributerskih firmi televizijskog programa trebalo da dođe na sastanak sa Aleksandrom Crkvenjakovim, koji je bio direktor televizije posle 5. oktobra, nekoliko sati pre sastanka javio se režiser Stanko Crnobrnja i rekao da je najbolje da zajedno idu na taj sastanak jer "on može da pomogne".\nDok su išli hodnikom na 4. spratu Takovske 10, on je pitao koliko košta taj program i dobio odgovor "900 evra po satu". On je kratko dodao: "...Tražićeš 1.800 evra po satu, a razliku ćeš dati meni".\nNa sastanku je on Crkvenjakovu hvalio taj program i rekao da 1.800 evra po satu nije nikakva cena za takav kvalitet i da to mora da se uzme. U ovakvim situacijama bi se napravio ugovor sa TV Beograd, odnosno RTS-om, a onda je dolazila sledeća faza krađe i prekrađe, a to je naplata. Pošto pare nikako da legnu na račun, opet bi se javio neki "dobrotvor" i posavetovao da postoji način da se novac dobije odmah, u roku od 24 sata, ali da to košta 5-10 posto vrednosti ugovora, pet posto ako je veći iznos, a 10 posto ako je manji. Ovaj novac se plaćao po primitku novca na račun i to je besprekorno funkcionisalo sve dok nije došla Tijanićeva ekipa, kada su akteri ove radnje dobili savetničke funkcije i praktično izgubili svaku moć.\nTreći program TV Beograd, nekada poznatiji kao 3K, ostao je zabeležen u nekim svojim fazama kao prototip najgrublje korupcije, dok je u nekim periodima bio potpuno čist, sve je zavisilo od onog ko je bio na čelu 3K.\nJedan od "izuma" 3K bio je da za svako gostovanje mora da se plaća, naročito pošto je 3K otvorio vrata i folkerima za koje u tom trenutku niko nikada nije čuo i koji su jedino pevali po svadbama, ali su bez problema mogli da se pojavljuju i da otpevaju po neki užas u programu Trećeg kanala, naravno uz određenu naknadu. Autor ovog "patenta" bila je Aneta Farago, koja je bila začetnik onoga što je kasnije preuzela Palma, i na kraju Pink, pa nije čudo što je Milica Pašić, kasnije Mitrović, zanat učila baš kod Anete Farago na 3K.\nSledeći ovaj primer, u jeku popularnosti piratskih video klubova i prvih video distributera, Snežana Zarić pokreće takozvanu filmsku emisiju na 3K, gde defiluju vlasnici piratskih klubova, presnimavači piratskih kaseta koji reklamiraju "nova izdanja" i svi oni uredno plaćaju svako gostovanje između stotinak i 300 nemačkih maraka, mada neki svedoci tvrde da je bilo i isplata u naturi, odnosno robi.\nPeriod najstrašnijeg ugrađivanja na 3K je došao posle 5. oktobra, kada je 3K postao poslovna jedinica za sebe, sa pravom sklapanja ugovora u sadejstvu sa marketingom RTS-a, koji je u to vreme bio poznat da nije gadljiv na pare, ma odakle dolazile.\nNajbolja ilustracija je paket filmova kompanije Karolko, koji je premijerno bio emitovan na Pinku, a tamo ga je Robert Nemeček nabavio za Pink od Dexin Filma po ceni od 880 evra po filmu, i to na tri godine sa pravom za sve Pinkove zemaljske kanale, kao i satelit.\nKao što je poznato, prodaja repriznog programa podrazumeva umanjenu cenu za neki procenat, ili u slučaju opšteg rasta cena, istu cenu kao i za premijeru, naročito pošto je bio u pitanju isti prodavac kao i kod prodaje premijernog emitovanja.\nPo prvoj verziji ugovora, 3K je u ugovor stavio cenu od 1.200 evra po filmu, da bi posle nekoliko nedelja dao novu verziju ugovora gde su filmovi koštali 1.560 evra po filmu, što znači da su sami sebi podigli cenu koju je trebalo da plate. Na kraju ugovor je glasio na čak 2.060 evra po filmu, bez obzira na to što se sve ovo vreme stvarna prodajna cena nije menjala. Nije teško zaključiti da su se u ovaj ugovor u svakoj fazi ugrađivali novi ljudi, pa je zato cena rasla. U trenutku kada je ugovor potpisan pojavio se Tijanić sa njegovom ekipom, među kojima je bio i Robert Nemeček, koji je tražio sve originalne ugovore na uvid, pa je bilo jasno da će uočiti o čemu se radi. Tada počinje pritisak tadašnjeg glavnog urednika 3K Igora Miklje na prodavca programa "...da se novac 'ispovrne' što pre i da se ne prave ludi pošto on ima nezgodne ljude koji mogu da im zagorčaju život". Ubrzo posle toga, na inicijativu iz Takovske, sklapa se ugovor između 3K i Zmeksa i Dimedije, koji preuzimaju obavezu snabdevanja 3K gotovim programom, što onemogućava dalja ugrađivanja rukovodstva 3K, koji postaju otvoreni protivnici Tijanića sve do gašenja 3K.\nPrevarili i Barta Simpsona!\nŠto se tiče produkcije domaćih serija, još u devedesetim je bilo poznato da je cena od 22.000 do 25.000 maraka, koliko je koštala epizoda "Podičnog blaga" ili neke druge serije, bila uveliko naduvana i da su stvarno troškovi bili oko 12.000 maraka. Kada su u jednoj prilici pitali Maksu Ćatovića, vlasnika "Komune", koja je radila te serije za TV Beograd, odakle tolika razlika u ceni, on je rekao da tamo mora da se potplati bukvalno svako da bi se dobio posao i da svi očekuju novac od svake snimljene epizode. Kada je Tijanić 2007. godine odlučio da sredstva koja je trebalo uložiti u dokumentarni, obrazovni, dečji, filmski i strani serijski program svede na minimum kako bi se sva sredstva kanalisala u pravcu proizvodnje domaćih serija, umesto da pokrene produkciju RTS-a, koja ima i sredstva i ljude koji su ionako na plati i rade vrlo malo, on odlučuje da angažuje eksterne produkcije sa kojima pravi ugovore, koje niko nije video i koji se čuvaju kao najstroža tajna. Ono što najviše upada u oči jeste podatak da je od proleća 2007. godine do danas cena proizvodnje svake epizode serija porasla skoro tri puta. U početku se kalkulisalo sa 30.000 evra po epizodi, da bi trenutno cena epizode bila između 80.000 i 120.000 evra, što je na nivou i iznad standarda velikih svetskih kompanija. Ko se ovde i koliko ugrađivao pokazaće vreme kada relevantni dokumenti ugledaju svetlost dana.\nKada se vratimo na temu toliko izvikanog "ugrađivanja", neophodno je znati sistem koji je uvek isti. U svakoj televiziji postoji jedna ili više osoba koje vrše odabir programa koji ta televizija otkupljuje od nekog domaćeg distributera i u praksi veliki broj ljudi na takvim mestima sam traži "svoj deo" od cene programa koji se kupuje.\nNa drugoj strani postoje distributerske kuće koje same nude procenat da bi njihov program bio kupljen, naročito pošto je redovno u pitanju takoreći bezvredan program koji je nabavljen po nekim niskim cenama. Razlog zašto većina televizija ne voli da kupuje direktno od velikih holivudskih kompanija leži upravo u činjenici da strane kompanije ne dozvoljavaju nikakvo muvanje, još manje ugrađivanje u njihov program, pa korumpirani televizijski poslenici redovno šire glasine da je program velikih kompanija preskup i neisplativ.\nOvo je potpuno netačno ako se ima u vidu da televizijska licenca za višegodišnje prikazivanje nekog od najskupljih svetskih hitova, kao što je "Avatar", košta manje nego jedna epizoda neke domaće serije. Primera radi, pravo na emitovanje svih 500 ikada snimljenih epizoda "Simpsonovih" bi neku srpsku televiziju koštalo kao dve epizode neke RTS-ove serije. Naravno, u "Simpsonove" ne bi mogao niko da se ugradi za razliku od neke telenovele, na primer. Upravo oni televizijski radnici koji imaju korist od kupovine lošeg programa u kome postoji njihov deo šire neistine kako se na našim televizijama emituje to što se emituje zato što gledaoci to traže.\nDistribucija korupcije: podmazivanja i ugradnje\nNajbolje organizovani i sa najdužom tradicijom u "podmazivanju" televizija za plasman svog, najčešće besmisleno jeftino kupljenog, programa su sledeći:\n"Nira", firma koja radi u okviru sistema Dragana Đilasa i koja je oduvek najviše radila sa RTS-om, a odnedavno je producent serije "Vreme je za bebe".\nUzgred, tu seriju je osmislila redakcija kulture RTS-a na čelu sa Nikolom Mirkovim i kada je trebalo da počne snimanje preko noći je u kancelariji generalnog direktora i bez ičijeg znanja sklopljen ugovor sa "Nirom" za identičan program po ceni koja se smatra poslovnom tajnom. Opšte je poznato da je čovek "Nire" u RTS-u direktor programa Vladan Čkrkić, koji se stara da se "Niri" sve plaća momentalno, bez obzira na to što druge firme, pa i strane kompanije, čekaju godinama na novac za isporučen program. Za kupovinu dečjeg programa od "Nire" bila je zadužena Ljilja Rupić, koja je nedavno otišla u penziju i kojoj je "Nira" pravila ispraćaj, koliko su bili u bliskim odnosima. "Nira", inače, ima tesnu saradnju sa Televizijom Vojvodine gde je donedavno glavni čovek za ugrađivanje bio bivši generalni direktor Blaža Perović, koji je tražio 10 posto po svakom ugovoru, a siva eminencija je predsednik Upravnog odbora Boris Labudović, koji je odnedavno procenat podigao na 20 posto, tvrdeći da deo novca ide Bojanu Pajtiću.\n"Deksin film" u prošlosti je najviše radio sa Pinkom i pre toga sa BK. Na Pinku klasično ugrađivanje nikada nije postojalo, dok je na BK za to bio "zadužen" Vladan Čkrkić, sadašnji direktor programa RTS, koji je i dobio otkaz od Bogoljuba Karića kada je on saznao za njegove provizije u poslovima sa "Deksin filmom".\nPošto je Pink ostao dužan "Deksin filmu" ogroman novac za isporučen program, koji se meri u milionima evra, oni povremeno rade sa televizijom Vojvodine, B92 i Studiom B.\nInače, na Studiju B postoje čak tri instance koje očekuju i traže novac za sebe: prva je marketing sa Acom Ralevim, druga izvršni direktor Jugoslav Pantelić, koji uglavnom traži 300 evra po satu programa, i od pre izvesnog vremena Aleksandar Timofejev, koji je dugo slovio za nepodmitljivog.\n"Prime time", malo poznati televizijski distributer (uglavnom vrlo lošeg programa), isključivo se bavio prodajom uz pomoć mita koji se otvoreno nudi. U doba Crkvenjakova kao direktora radili su sa marketingom RTS-a, a kasnije su radili sa Foks televizijom preko direktorke marketinga, koja je posle odlaska Manje Vukojević bila jedina koja se bavila velikim ugrađivanjem u ugovore. Pored nje, nekadašnji kadar BK Saša Mirjanić koji je avanzovao u urednika je uzimao neke manje iznose da bi davao pozitivno mišljenje za kupovinu lošeg programa.\nI veliki hrvatski distributer "Blic", koji povremeno prodaje srpskim televizijama, uvek to radi po astronomskim cenama. On dozvoljava neograničeno ugrađivanje u program koji prodaje, odnosno, za koliko god da se uveća cena ponuđenog programa, on razliku isplaćuje bez ikakvih problema. Na onaj način je Manja Vukojević, današnji direktor B92, došla do 150.000 evra, a nedavno je Prva TV napravila ugovor sa "Blicom" pod još uvek nepoznatim uslovima, mada je vrlo verovatno da je primenjen isti princip...\n"Pro vižn", nekada jedan od većih distributera, prihvata svaki oblik ugrađivanja, mada su programi koje nudi uglavnom sa isteklom licencom ili nikada nisu kompletno kupljeni, što rade i neki drugi distributeri. Princip se sastoji da se, najčešće na nekom stranom sajmu, potpišu ugovori za neke filmove i plati se depozit od načešće 20 posto. Ostatak se nikada ne plati, filmovi se presnime sa DVD-a i prodaju našim televizijama kao legalni, mada to nisu. Većina urednika na našim televizijama to zna, ali oni koji žmure rade to iz ličnih interesa. "Pro vižn" najviše radi sa RTS-om i B92.\n"Bakpolis" iz Niša radi i pod nekim drugim imenima firmi, poseduje program katastrofalnog kvaliteta, ali dozvoljava neograničeno ugrađivanje, pa je zato vrlo omiljen kod odgovornih ljudi u televiziji Vojvodine. Uglavnom bezuspešno, nudili su program RTS-u i nekim drugim televizijama. Iza njih stoji Miško Mitić, producent filma "Zona Zamfirova".\nIz svega ovoga proizlazi da razlog što na naše ekrane uglavnom dolazi program lošeg i prosečnog kvaliteta nije zato što urednici ne znaju šta je dobar a šta loš program, niti zato što televizije nemaju novac za program, pošto bi za novac koji svaka televizija potroši u jednoj godini sigurno mogao da bude obezbeđen mnogo kvalitetniji program od ovoga koji se sada emituje.\nPored toga, urednici nemaju slobodu odlučivanja šta bi trebalo da ide na program, a to je upravo zbog toga što oni koji su zadržali to pravo štite svoje privatne interese.\nNa primer, ako urednik RTS-a smatra da neki program ne treba da se uzme, a direktor programa mu kaže suprotno iz njemu znanih razloga, onda se takav program obavezno kupuje i dolazi na ekrane umesto da se kupi nešto bolje.\nTakođe, kada se znaju svi ovi podaci nije čudo što su strani ulagači vrlo oprezni sa davanjem novca u ruke onima sa "lepljivim prstima" i to će sigurno tako ostati dok ne počne da se primenjuje zakonska regulativa gde, za početak, svaki ugovor mora da bude dostupan komisiji zaduženoj za kontrolu te oblasti, a svedoci smo da većina aktera u televizijskom poslu ni ne pomišlja da obelodani ono što može da dokaže njihove ne tako legalne radnje, a antikorupcijska komisija nema ovlašćenja ni snage, osim na papiru, da nešto promeni.\nJedino je sigurno da ni to ne može da traje u nedogled, a mnogo izvanrednog televizijskog programa svet jedva čeka da podeli sa nama.\nCrnobrnja Crkvenjakovu: ja ću da pomognem (pare da podignem!)\nU vreme kad je predstavnik jedne od većih distributerskih firmi televizijskog programa trebalo da dođe na sastanak sa Aleksandrom Crkvenjakovim, koji je bio direktor televizije posle 5. oktobra, samo nekoliko sati pre sastanka, javio se režiser Stanko Crnobrnja i rekao da je najbolje da zajedno idu na taj sastanak jer "on može da pomogne"!\nDok su išli hodnikom na 4. spratu Takovske 10, on je pitao koliko košta taj program i dobio odgovor: "900 evra po satu". On je kratko dodao: "...Tražićeš 1.800 evra po satu, a razliku ćeš dati meni".\nKako pojesti 300.000. evra za 40 dana?\nNesumnjivo dve najozbiljnije mahinacije u novijoj istoriji RTS-a su bili organizacija Evrovizije u Beogradu i pokretanje produkcije domaćih serija u sadejstvu sa privatnim firmama. O ogromnim manipulacijama u okviru beogradske organizacije Evrovizije mogla bi da se napiše knjiga, postoje i svedoci o nezamislivim zloupotrebama, koje se mere milionima evra, a i izveštaj o Evroviziji, naročito prva verzija koja je ubrzo povučena, dovoljno slikovito prikazuju da je bukvalno u svakoj oblasti bilo otimačine, jedino je pitanje ko se sve okoristio od toga. Primera radi, naplaćeni su troškovi keteringa, odnosno hrane za radnike na pripremi u Beogradskoj areni, oko 300.000 evra, navodno za 200 radnika koji su radili 40 dana u Areni, da bi svi relevantni svedoci tvrdili da je veći broj radnika bio samo poslednjih dana pred koncert, a da do dve nedelje pred koncert nijedan radnik nije ušao u Arenu. Iznajmljivanje tonske opreme je plaćeno toliko da je za taj novac sve to moglo da se kupi u trajno vlasništvo i da još ponešto pretekne. Iz neobjašnjivih razloga, za potrebe Evrovizije je kupovan i nameštaj za koji se pouzdano tvrdi da nikada nije stigao do Arene, već da je završio u stanovima direktorovih prijatelja koji nikakve veze nisu imali sa organizacijom, o čemu svedoči i presretnuti imejl glavnog organizatora Evrovizije Sandre Šuše.\nIspravka Predraga Rodića iz Beograda na informaciju iz članka -\n„U carstvu droge, pljačke i fantazija"\nobjavljenog u izdanju "List protiv mafije-Tabloid" br. 246 od 24.11.2011-godine\nPovodom teksta pod naslovom "U carstvu droge, pljačke i fantazija" koji je objavljen u na stranama br 12 i 13 u kom se moje ime provlači u skroz negativnom kontekstu i gde autor teksta navodi, citiram: "Ti "sjajni" potezi su je doveli u situaciju da je jednog dana analitičar gledanosti Predrag Rodić sačekao ispred NjC-a i pred svima rekao da će joj prosuti utrobu po hodniku jer su njegova deca gladna!" Želim da kažem da je ovo što ste napisali apsolutno netačno, pod punom krivičnom i materijalnom odgovornošću tvrdim da nikada nisam dolazio u sukob sa Bojanom Lekić. S obzirom na rejting vašeg lista, u potpunosti sam iznenađen mogućnošću plasiranja neproverenih i netačnih informacija, koje direktno pogađaju i ugrožavaju dostojanstvo i ugled pojedinca.\nLično, verujem da niste imali lošu nameru, ali neistina je neistina. Zbog toga Vas molim da ovaj odgovor objavite kako biste čitaocima preneli istinitu informaciju. Cenio bih i kada biste izneli izvinjenje. Čini mi se da bi to bilo fer ne samo prema meni i mojoj porodici već i prema vašim čitaocima.


Miloradu Dodiku iz Beograda nuđeno da Mladića uhapsi u RS?\nS najviših pozicija u Srbiji premijeru RS Miloradu Dodiku nedavno je ponuđeno da ratni zločinac Ratko Mladić bude prebačen na teritoriju manjeg bh. entiteta, gdje bi bio uhapšen i isporučen Haškom tribunalu.\nDodik je, međutim, bar za sada, takvu ponudu odbio, smatrajući je previše rizičnom za vlastitu poziciju.\nIzvor tvrdi da se do ovih saznanja došlo zahvaljući presretnutom telefonskom razgovoru na relaciji Beograd - Banja Luka. Tvrdi i to da je lično čitao transkript tog razgovora te da se on nalazi i na stolovima najvažnijih predstavnika međunarodne zajednice u BiH.\nOvaj razgovor, još je jedan dokaz da vlasti u Beogradu znaju gdje se nalazi najtraženiji ratni zločinac i da samo čekaju najpogodniji trenutak i biraju najbolji način za sebe da ga isporuče Haškom tribunalu.\nZvaničnu potvrdu ove tvrdnje, s obzirom na karakter materijala, praktično je nemoguće dobiti. Izvor, međutim, procjenjuje da će se potvrda njegovih tvrdnji vrlo brzo dogoditi samim hapšenjem najtraženijeg zločinca.\nOd Dodika je iz Beograda, navodno, traženo da preuzme Mladićevo hapšenje, jer bi to rasteretilo Srbiju i olakšalo njen pristup Evropskoj uniji. Ujedno bi Beograd dobio i alibi za dosadašnje neisporučenje Mladića Hagu, jer bi se onda moglo tvrditi da se zločinac, ustvari, nije ni krio u Srbiji, pa ga samim tim tamošnje službe nisu mogle ni uhapsiti.\nDodika su pokušali ubijediti da bi hapšenjem Mladića na izvjesno vrijeme ublažio bijes koji je izazvao u međunarodnoj zajednici svojom rušilačkom politikom prema državi BiH. Dodik je ovu beogradsku ponudu odbio uzvrativši da "Srbija treba da riješi taj problem".


DARKO MILUNOVIĆ: Doboj pokazuje napredak u više oblasti ⋆ olovka.info\nNaslovna\tDoboj\tDARKO MILUNOVIĆ: Doboj pokazuje napredak u više oblasti\nGrad Doboj, prema statističkim podacima, pokazuje oporavak sa stanovišta trgovine, turizma, građevinarstva, industrijske proizvodnje i spoljnotrgovinske razmjene u odnosu na prošlu i 2019. godinu, izjavio je danas u Doboju Darko Milunović, direktor Republičkog zavoda za statistiku Republike Srpske.\nMilunović je nakon današnjeg sastanka sa gradonačelnikom Doboja Borisom Jerinićem ukazao na značaj ove lokalne zajednice za regiju i Republiku Srpsku, posmatrajući je kroz prizmu statističkih podataka.\nDarko Milunović, direktor Republičkog zavoda za statistiku\nOn je zahvalio Jeriniću što Gradska uprava uvažava rad područnog odjeljenja Republičkog zavoda za statistiku, koje će biti smješteno u novom objektu Administrativnog centra.\nJerinić je izrazio zadovoljstvo što statistički podaci ukazuju da se Doboj prema privrednim aktivnostima nalazi odmah nakon Banjaluke, a od indikatora je izdvojio broj prodatih stambenih jedinica u prva dva kvartala.\n“To pokazuje da su ljudi zainteresovani da investiraju u Doboj, koji je u ovom momentu najveće gradilište u Republici Srpskoj”, izjavio je Jerinić i naveo da je to zahvaljujći zajedničkom radu sa Vladom i institucijama Republike Srpske, kako bi ovaj grad bio saobraćajni centar i od strateškog značaja za Srpsku.\nOn je naveo da će Gradska uprava do izgradnje novog administrativnog centra u kojem će i trajno biti smještena područna kancelarija Republičkog zavoda za statistiku, obezbijediti smještaj najvjerovarnije u prostorijama u Ulici Svetog Save, gdje se nalazi gradsko Odjeljenje za stambeno-komunalne poslove.\nBoris JerinićDarko milunovićGrad Dobojrepublički zavod za statistiku rs\nBoris Jerinić, dobojski gradonačelnik, održao sastanak sa predstavnicima...\nBoris Jerinić, gradonačelnik Doboja, čestitao Novu godinu po...\nBoris Jerinić, dobojski gradonačelnik, čestitao Dan Republike Srpske\nBoris Jerinić: Brojni infrastrukturni projekti u Doboju u...\nBoris Jerinić, dobojski gradonačelnik, održao sastanak sa...\nBoris Jerinić, gradonačelnik Doboja, čestitao Novu godinu...


NIJE BITNO KOJE JE DOBA GODINE: Krema sa zaštitnim faktorom od izuzetne važnosti za ruke! (FOTO) | Happy BSC portal\nMeđutim, da li ste znali da se ovakvi proizvodi preporučuju i za ostatak tela, a posebno za kožu ruku na kojoj se mogu videti prvi znakovi starenja. Da, bez obzira koliko vodite generalno računa o nezi kože i koristite najbolje proizvode protiv starenja, ukoliko ih ne koristite i na rukama - zaboravili ste na veliki deo vašeg tela jer se na njima, kao što smo već rekli, najviše vide znakovi starenja.\nKoža ruku je uvek izložena štetnim UV zracima, posebno tokom vožnje automobila kada su direktno na suncu, što dovodi do bora, sunčevih pega (hiperpigmentacije), a u nekim slučajevima i do raka kože.\n„Nanosite kremu sa zaštitnim faktorom svakog jutra na lice, ruke i dekolte (ukoliko je otvoren) i naravno vrat“, rekao je dr Robert Anolik poznati dermatolog.\n„Ovi delovi tela su znatno izloženi UV zracima koji oštećuju DNK i povećavaju rizik od kancera kože. Takođe je lako primetiti pege na nečijoj koži što lako otkriva prave godine neke osobe.“


POSLOVANJE: Beko proširuje svoje poslovne operacije\nKompanija Beko Balkans najavila je juče da proširuje svoje poslovne operacije u Srbiji i da preuzima servisne operacije za Beko belu tehniku i kućne aparate, kao i Grundig televizore i proizvode za ličnu negu.\nKako je saopšteno, ovo preuzimanje rezultat je želje i napora kompanije Beko Balkans da unapredi postprodajnu podršku i korisnicima pruži još viši nivo kvaliteta svojih usluga u skladu sa standardima kompanije i očekivanjima korisnika.\nPočevši od 01. juna 2018. godine, Beko preuzima kompletno upravljanje servisnom mrežom u Srbiji čime kompanija u potpunosti zaokružuje obim svojih usluga u zemlji i osigurava pružanje kompletnog korisničkog iskustva u skladu sa najvišim globalnim standardima kvaliteta kompanije Beko, saopšteno je iz kompanije.\nBeko u Srbiji već ima pozivni centar za podršku korisnicima na srpskom jeziku koji je otvoren u martu 2017. godine, magacin rezervnih delova, kao i servisni tim specijalizovan za rad i podršku srpskoj servisnoj mreži za Grundig, brend koji kao i Beko, posluje u okviru Arčelik grupe.\nZadovoljstvo potrošača nam je na prvom mestu i kompletnim preuzimanjem servisnog centra bićemo bliži našim potrošačima, njihovim problemima i potrebama, potvrdio je komercijalni direktor Beko Balkans Šerafedin Bala.\nOd otvaranja regionalnog centra u Srbiji 2015. godine, kompanija Beko beleži stalni rast tržišnog udela, te je upravo objavljeno proširenje servisne mreže dodatni dokaz da je posvećena daljim ulaganjima i razvoju srpskog tržišta kao stabilnog poslovnog okruženja.


Pogledajte svih 7 golova RASPUCANE Crvene zvezde - Crvena zvezda info\nFudbal / 4622 pregleda\nZa fudbalere Crvene zvezde Kolubara je bila plitak potok. Imao je srpski šampion u ovom prvenstvu i neka slična izdanja, ali se mučio sa realizacijom i hvatao pobedu u kasnim fazama meča.\nBes zbog ranmijih promašaja i neubedljivih pobeda iskaljen je na nesrećnom timu Dejana Đurđevića. Istorijska utakmica, prvo zvanično gostovanje Crvene zvezde u Lazarevcu, pretvorilo se u surovu i neprijatnu demonstraciju sile jednog tima i najubedljiviju pobedu u sezoni srpskog šampiona.\nGost je za 20 minuta rešio pitanje pobednika, a potom je počeo da se takmiči sam sa sobom i brojakama. I kada je bilo jasno da će ekipa Dejana Stankovića odneti tri boda, bez utroška velike energije, crveno-beli nisu želeli da stanu.\nViše od ubedljive pobede Dejana Stankovića može da raduje činjenica da se njegov tim raspucao uoči važnog duela sa Midtijalndom u Danskoj, i da u igri crveno-belih nije bilo tragova odsustva zbog virusa korona.\nKada jedan tim postigne šest golova za poluvreme, teško je pisati o ozbiljnom fudbalskom meču, jer se u Lazarevcu o svemu pitala Crvena zvezda. Nadali su se domaći navijači spektaklu, ali videli su galeriju lepih poteza i golova Stankovićevog tima.


Predsjedavajući Vijeća ministara Zoran Tegeltija izjavio je da neće podržati inicijativu Predstavničkog doma PS BiH\nPredsjedavajući Vijeća ministara Zoran Tegeltija izjavio je da neće podržati inicijativu Predstavničkog doma PS BiH da se pripremi Prijedlog zakona o raspolaganju neperspektivnom, vojnom imovinom, jer pravi nove podjele u BiH.\nPodsjećamo, Predstavnički dom je na sjednici 11. januara ove godine usvojio Inicijativu Denisa Zvizdića iz SDA jer su u drugom krugu glasanja opozicioni poslanici iz Republike Srpske bili uzdržani i tako omogućili njen prolaz, dok su poslanici SNSD-a i koalicionih partija bili protiv. Nadležne institucije Republike Srpske poručuju da su svojinsko-pravni odnosi u nadležnosti entiteta, a ne BiH.\nČim je Inicijativa usvojena znalo se da je osuđena nauspjeh, jer bez podrške Republike Srpske, zajedničke institucije ne mogu raspolagati vojnom imovinom. Inicijativa Denisa Zvizdića suprotna je ustavnim nadležnosti entiteta i BiH, ne donosi ništa dobro u raspodjeli neperspektivne vojne imovine, kaže predsjedavajući Vijeća ministara Zoran Tegeltija koji ima rok do 11. februara da pripremi zakon.\n– Ako se želi napraviti neki zakon, on može dobiti neku prostu većinu u Vijeću ministara ali ne može nikako u Parlamentarnoj skupštini. Јa ću sve uraditi da ovo zakonsko rješenje koje pravi podjele u BiH, ne dobije podršku u Vijeću ministara”, istakao je Tegeltija.\nNeprespektivna vojna imovinaVijeće ministara BiHZoran Tegeltija\nPrevious article Irma Baralija oglasila se nakon nove šanse za gradonačelničku poziciju u Mostaru: Svi su na kraju rekli ‘ok, hajde da glasamo javno i vidimo šta će biti’\nNext article Meteorolozi objavili prognozu za naredne sedmice: Stiže promjena vremena i jako zahlađenje\nŠarović “načepio” Tegeltiju: “Prava stvar bi bila da ode cijeli saziv Vijeća ministara BiH”\nZa smjenu glasalo šest ministara: Ministrica vanjskih poslova BiH Bisera Turković ipak ostaje šefica diplomatije\nOtkriveni detalji posjete Brnabić i Vučića RS-u


Perkov: Internet i "onlajn" mediji zauzimaju sve značajniji prostor\nDemostat | Beograd 2. Nov 2021 | U fokusu\nNekoliko godina unazad vidimo da političke stranke i kandidati, ne samo kada su kampanje, a tada naročito, gledaju da iskoriste što je više moguće potencijal interneta - ukazuje za Demostat Bojan Perkov iz SHARE fondacije, koji komentariše nalaz iz istraživanja našeg Istraživačko-izdavačkog centra, koji je pokazao da se Beograđani o politici najčešće informišu preko društvenih mreža i internet portala (42%).\nFoto: printscreen Youtune (N1)\nSlede televizijski kanali kao što su RTS, Pink, Hepi i Prva (34%), zatim televizije kao što su N1, Nova, kao i "You tube" emisije (26%).\nPerkov podseća i na, kako kaže, distopijsko obraćanje predsednika Srbije Aleksandra Vučića, koji se tokom prošlogodišnje kampanje za parlamentarne izbore svojim pristalicama obraćao okružen ekranima, koje je mogao da vidi putem aplikacija za video-konferencije.\n- To nam zapravo pokazuje da jednostavno internet i onlajn mediji zauzimaju sve značajniji prostor, naročito zato što tu, kao što verovatno znate u skladu sa medijskom situacijom, manji politički akteri i oni koji su u opoziciji vide svoju priliku da se na taj način nađu u javnom diskursu i da promovišu svoje ideje - objašnjava Perkov.\nStručnjak za digitalni marketing Istok Pavlović kaže da njegov lični utisak može da varira, jer se on kreće u krugu ljudi koji uopšte ne gledaju televiziju, te da, po ličnoj oceni, može da kaže da je pomenuti nalaz istraživanja potpuno logičan. Ipak, on dodaje da ako je istraživanje sa realnim parametrima i sa svim grupama ljudi to pokazalo, onda je to verovatno tačno.\nFoto: printscreen Youtune (Biznis priče)\n- Kada bi se radilo istraživanje negde van Beograda, u nekim zabačenijim sredinama, verovatno bi bilo drugačije. Ali onda to pokažu i izborni rezultati, zato što na društvenim mrežama nema te cenzure medija, kao što je na televizijskim medijima slučaj i onda to pokaže rezultate izbora koji uvek u Beogradu budu više na strani opozicije, koliko god da opozicija sada ima malo glasova, ipak ona dobija najviše u glavnom gradu. To je verovatno zbog toga - smatra Pavlović.\nKako je pokazalo naše istraživanje, što se informisanja o političkim aktielnostima tiče, u drugom planu su resursi poput rodbine i prijatelja (10%), novine kao Blic i Politika (5%), novine poput Informera, Srpskog telegrafa, Alo, Kurira (5%), novine kao Danas i kao nedeljnici NIN i Vreme (4%). Samo je 4 odsto Beograđana reklo da retko ili nikad ne konzumira informacije o politici.\nIznenađuje nizak rejting takozvanih tabloida (Informer, Srpski telegraf, Alo, Kurir…). Ili se iz ovih novina ne prate političke informacije već neki drugi sadržaji ili neki čitaoci ovih novina nisu „priznali“ da ih čitaju.


Opozicija odbila poziv Dodika na sastanak o pravosuđu BiH\nPredsjednici stranaka opozicionog Saveza za promene su obavijestili predsjednika Republike Srpske Milorada Dodika da neće doći na sastanak o daljim potezima srpske strane prema Sudu i Tužilaštvu BiH, poslije oslobađajuće presude ratnom komandantu armije BiH u Srebrenici Naseru Oriću.\n"Poziv koji ste nam uputili, bio bi vriijedan poštovanja kada bismo mi bili uvjereni da su vaše namjere iskrene i u duhu vaše uloge opisane članom Ustava Republike Srpske kojim se predsjednik Republike obavezuje da izražava državno jedinstvo i predstavlja Republiku", naveli su lideri opozicije u pismu Dodiku.\nOni smatraju da Dodik, kao predsjednik RS, "krši Ustav, izaziva i podstiče podjele i prouzrokuje mržnju i sukobe svojim neodmjerenim i neprimjerenim javnim djelovanjem protiv onih koji iznose u javnost stavove sa kojima se ne slaže".\nLideri Saveza za promjene su naveli da shvataju "svu težinu oslobađajuće presude Naseru Oriću", i da se "jasno suprostavljaju efikasnom i neodgovornom radu Tužilaštva i Suda BiH, kao i svakom postojećem nedozvoljenom interesnom i političkom uticaju na rad ovih pravosudnih institucija".\nLideri stranaka Saveza za promene, Vukota Govedarica (SDS), Branislav Borenović (PDP), Dragan Čavić (NDP) i Milanko Mihajlica (SRS RS), u pismu su naveli da ne vide smisao Dodikovog poziva na sastanak, jer smatraju da on "često provodi neodgovornu državnu politiku", u šta ih je uvjerio svaki put kada je, kako su naveli, zloupotrijebio njihovu dobru volju da zajedno rešavaju nacionalne i državne probleme srpskog naroda i Republike Srpske.\n"Ukoliko se vratite onom što je vaša ustavna obaveza, a to je da predstavljate jedinstvo svih građana, da poštujete Narodnu skupštinu i razvijate demokratiju, da vodite odgovornu državničku politiku, tada ćemo razmotriti mogućnost razgovora sa vama", naglašava se u pismu.\nDodik je za sutra zakazao sastanak u Banjaluci na koji je pozvao predsjednika Narodne skupštine RS Nedeljka Čubrilovića, premijerku Željku Cvijanović, ministre policije i boračkih pitanja, predsjednike političkih partija u Narodnoj skupštini RS, kao i predstavnike RS u zajedničkim institucijama BiH.\nTaj konsultativni sastanak je sazvan povodom presude Suda BiH kojom je Naser Orić oslobođen optužbi za ratne zločine na srpsko zaobljenicima u Srebrenici, kako bi se "dogovorile dalje mjere u vezi sa tom presudom".


Tavamba se uzda u svog čuvara i vernog pratioca! - Sportske.net\nTavamba se uzda u svog čuvara i vernog pratioca!\nNajbolji strelac fudbalskog kluba Partizan poručuje da bi mu bilo jako drago ukoliko sutra baš on bude strelac gola koji će crno-beli morati da postignu da bi ostali u igri za plasman u 1/8 finala Lige Evrope.\nPartizan "zakrpio" odbranu, Đukićeve slatke muke u veznom reduĐukić: "Nema kalkulacija, idemo u napad"Navijači CSKA poslali poruku "delijama"Ovaj fudbaler odlično poznaje i Viktoriju i Partizan - Evo koji rezultat prognozira i ko će biti strelac!Oglasili se Vulićević i Ostojić - Hoće li igrati u Plzenju?\nFudbaleri Partizana danas od 19 časova gostuju ekipi Viktorije iz Plzenja u revanš susretu šesnaestine finala Lige Evrope.\nNakon beogradskih 1:1 crno-beli moraju da postignu najmanje jedan gol da bi ostali u trci za plasman u sledeću rundu takmičenja.\n"Mogu da budem zahvalan načinom na koji sam odigrao prvi deo sezone, a danas je Partizanu moj gol potrebniji više nego ikad. Bio bih jako zadovoljan ukoliko mi pođe za rukom da ostvarim ono što se od mene očekuje. Nadam se da ću pokazati svoje najbolje izdanje i pomoći ekipi da se plasira u narednu rundu takmičenja", rekao je Tavamba za "Partizanov vesnik".\nKamerunac je pogodio u prvom meču, bio je strelac nekoliko važnih golova za crno-bele u Evropi, a za svoj saldo zahvaljuje i Bogu koji ga u pravo vreme stavlja na prava mesta.\n"Ja sam od ljudi koji zaista veruju u Boga i mislim da me nagrađuje za svu posvećenost, ljubaznost i sreću koju darujem drugim ljudima. Srećan sam što je uvek uz mene i što me stavlja na pravo mesto u pravo vreme. Nadam se da će se sutra dogoditi tako nešto", poručio je Tavamba.\nRevanš susret u Plzenju na programu je od 19 časova, a prenos je obezbeđen na prvom kanalu Radio televizije Srbije.\nPartizan po ugledu na slučaj "Leonardo" - uskoro stiže novo pojačanje!